2020 Thimnak Caah Mee Pek Ning Cawnpiaknak Hakha University Ah An Tuah – THE CHINLAND POST\nSalai CungCung|2019 August 22| Chin ramkulh thimnak committee phuthen le Hakha university um 2020 thimnak ah avoi khatnak mee a pe dingmi sianghleirun pawl mee pek ning kongkau cawnpiaknak cu August 22 zing suimilam 10 Hakha university ah an tuah tiah kan theih.\n“Vawlei pumpi uknak tuanbia kan zoh tikah uknak hi a phunphun aa thleng lengmang mi kan hmuh. Cu ve bantuk in kawlram zong ah siangpahrang uknak chan in aphunphun in aa thleng lengmang ve. Cu ti a si hnu ah 2010 tawk in party kip democracy chan tiin cozah lei nih rak kal pi a si. Cu party kip democracy chan ah cun rampi uk tu ding ah mizapi nih mee pek in thim an si. Cuti cozah lei nih rampi uktu ding ah thimnak a tuahmi cu ramkomh thimnak commission tiin an tuah. Cu a tang ah cun ramthen le ramkulh tiin commission a um than, peng kip le khuate kip tibantuk in an um fawn. Cu caah mee pek tikah zeitin kan pek lai timi cawnpiak ding ah tu bantuk in kan ratnak hi a si” tiah ramkulh thimnak commission phu then in Chairman Uk Nawl nih tonpumhnak ah a chim.\n“Tu lio mino hi hmailei uktu ding nan si caah zei zong te hi nanmah cung ah a um dih. Chungkhar lei in siseh, ram lei siseh, khirhfabu lei in siseh bochanmi nan si. Mino nan zapi, a voikhatnak 2020 thimnak tuah tikah mee pe kho ding dirhmun lawng te n si caah 2020 thimnak kan ram pumpi uktu hna thimnak ah hin nan zapi i tel khawh ding kan in sawm hna. Hi rampi uk tu ding le a tawlrel tu ding hna caah mee nan pek ding a biapi tuk. 2020 thimnak ah mizapi nan i tel lawng ah hi thimnak cu tlamtling tein kan tuah lai” tiah a chim chap.\nPrevious ခ်င္းျပည္နယ္ ခုိင္ကမ္းျမိဳ႕တြင္ ဆုိင္ကယ္ခုိးမႈအား နာရီပုိင္းအတြင္း ဖမ္းမိ\nNext Minister Pau Lun Min Thang; Operation Aa Tuahmi Mizaw Tangka Kan Halter Hna Lo


TUZAN A CAWLCANGH NING AUNG LAH NIH A CHIM CANG, – The Chinlung Post\nTuzan an i phomhnak konghe pehtlaiin Aung La Nsang nih mipi sin ah bia a chim cang. Aung La Nsang nih a chimmi cu tuzan kan puai ah zeidah ka tuah aharh timi cu ka fiang ngaingai cang. Aa ka chimh cawnpiaktu hna ka zumh tuk hna i, thatein an ka chimh peng ko. Cucaah dirhmun sang ka phanh hi ka zumh bak. Kawlram mipi caah tutan puai hi teinak ka co lai.\nCabia dang:Surkhua RC Father aa phuang cang. Surkhua Pastor le RC Father hi Ralkap he pethlaihnak an ngeih ruang ah kan tlaih mi hna a si tiah CDF-Hakha nih Khonumthung News sin ah an chim. Chin ramkulh, Hakha peng, Surkhua RC Father le Pastor pakhat cu CDF-Hakha nih an tlaih hna i chikhat an hren chung rih hna tiah nizaan in thawng theih cio asi.Hi kong he pehtlai in Khonumthung News zong nih CDF-Hakha sin ah pehtlaihnak an tuah hnu ah a tu bantuk in thawngpang an hun langhter than hi asi.\nSurkhua RC Father pa hi Ralkap he pehtlaihnak a ngei mi asi. Cun tutan Hakha a kal zong hi Ralkap nih an auh caah a kal mi a si timi thawngpang kan theih. Cu caah ralhrang he pehtlaihnak a ngei timi ruang ah kan tlaih mi a si.Kan tlaih i biahal nak zong tha tein kan tuah cang. A mah zong nih Ralkap he pehtlaihnak ka ngei ko tiah fiang tein a chim cang. Cu caah zeitin hmanh in kan tuah lai lo, humhimnak kan ruah caah chikhat kan hren chung mi a si ko tiah CDF-Hakha nih an chim hi a si. Surkhua ah a um mi Police Sakhan cu CDF-Hakha nih May 8 ah an rak lak.


Kum 2020 Kawlram Pumpi Thimnak Cuanh Chungnak Le Kawlram Politic Dir Hmun Le A Chungril Taktak — Salai Ephraim Thawngpang\nKum 2020 Kawlram Pumpi Thimnak Cuanh Chungnak Le Kawlram Politic Dir Hmun Le A Chungril Taktak\nSalai Ephraim September 28, 2019\nKawlram pumpi harnak a pe tu le Cozah tthawng kho lo le ttha te in rian ttuan kho lo in kan ram hna hnawhnak le buainak le vawlei pi hmai ah ning zak le thang chiatnak phun kip le NLD le Daw Aung San Suu Kyi tiang an rak pek cia mi Upatnak hmanh an chuh tthannak a ruang taktak cu Ralkap tuah sernak ttha lo ruangah Daw Suu tiang sualnak palhnak ngei lo mi, kut dong sawh le belnaang thuh tiang a van tong ruang maang.\nHluattaw khuakhaannak inn pi chungah Ralkap pawl cu tlar tthup in an tthu an dir ve tawn i,kumli 4 i an rian biapi cu NLD le Daw Aung San Suu Kyi policy doh lawng te an rian.A tu nai hrawng hin cun Ralkap cawl cangh ning a chia chin leng mang, kawlram Democracy a dawn khaan tu bik cu ralkap an si.\nPhotos kan van taar mi khi sullam a ngei, hlaan ah cun kan Pi Suu Kyi cong tu hi an tlawm te sihmanhseh law nai hrawng in cun a hnu a hmai in special bak in Daw Suu Kyi hi Cozah nih an congh ter cang.Kawlram tuan bia kong lam cu zaa pi thaih a si, Mi ttha paoh hloh dih i, Mi ttha lo paoh nih kawlram pi uknak laak le lu le baan tlaih duhnak hi thisen le nunnak tiang in thaap a rak si.Kum 2020 thimnak hi ralkap le USDP nih an ttih tuk caah buainak le tlirh khonhnak aw ann a chuak ziah mah cang,Online ca ttial tu vial te hna zong nih ram thlennak le man a ngei deuh mi ttial khawh i zuam u si, kan peh te lai.\nKUM 2020 KAWLRAM PUMPI THIMNAK CUANH CHUNGNAK:A rauh hlaan ah kum le caan hna cu rau lo te ah an liam cawlh leng mang ko.Kawlram thimnak an tuah lai mi hi duh zong a nung i, ttih zong a nung ngai dawh asi ko,Ralkap le USDP nih an ziazaa ttha lo vial te an i remh hlei lo tik ah, Daw Suu le NLD party hna hi an hram phelh an timh peng hna.cu caah faak pi in thlacam in bawmh an hau.\nKum 2020 thimnak bel te ah cun, NLD nih faak ngai in teinak a hmuh rih lai, cu caah Kawlram pumpi phung hram remh khawhnak le Ralkap phioh khawhnak ding caah NLD lawng lawng vote pek cio hna u si.Phung hram an remh khawh ah cun Daw Suu hi a ttuan kho, cun Ralkap nih phunghram remh an duh lo ah cun, Mipi nih remh ding in au i, tei hrim hrim an herh.\nRak share piak ve,\nCredit: Yangon Chin Unau post\nTagged Kum 2020 Kawlram Pumpi Thimnak Cuanh Chungnak Le Kawlram Politic Dir Hmun Le A Chungril Taktak\nKan Caan A Hman Hrim Ti Lo Hih Pathian A Um Lo Tiah A Zumtu Hna Atheist Le Agnostic Hna Nih Christian Doh An Timh Cang Hna →\n← Minung kan nunnak ah hin taksa nunnak le thlarau nunnak tiin nun phun hnih a um


Yangon LCB Vice Chairman Pu Enok (Sung Sung Pa) Nih Ruahlo Tuk In Mual A Kan Liam Tak – Chuncha News\nYangon Lai Chiatthat Bu kum 2020-2021 kumhnih chung riantuan ti ding in khinh mi Vice Chairman Pu Enok (Sung Sung pa) nih ruahlo tuk in hivulei in akan liamtak tik ah riantuan ti hawikawm vialte kan ngaih achia tuk hringhran.\nNa riantuan hawi nih kan in bochan mi pasaltha kan in ngeih mi na si i LCB ca ah ruahnak thazaang tampi chuah in riantuan timh cuahmah lio ah na kan liam tak ko cu kan ngaihchia tuk hringhran ko. Zei awktha Bawipa khuakhan mi cu zeiti awk tha tung ai loh. Na Pathian sin ah daite in idin ko kun mu. Credit: David Bik


i n t a n h i j a u 2: (Kangkung Dulu Naik Sekarang Dah Turun) Kangkung Remix feat. Najib\n(Kangkung Dulu Naik Sekarang Dah Turun) Kangkung Remix feat. Najib\nDicatat oleh Unknown di Selasa, Januari 14, 2014


Thawngpang Thatuk Si Cang NUG An Hlawhtling Cuahmah Cang\nMain Editor October 28, 2021 Leave a Comment on Thawngpang Thatuk Si Cang NUG An Hlawhtling Cuahmah Cang\nCzech Ram Ah NUG Palai Zung On A Si Cang…Oct 27, nizan ah khan Czech ram ah NUG cozah palai zung on a si cang tiah NUG nih a thanh. NUG’s Representative office onnak ah Czech ramleng vuanci aiawh in DAVID ČERVENKA nih a telpi hna. David Cervenka nih cun Czech cozah nih NUG cozah cu kan in dirkamh peng hna lai.\nCun atu bantukin kan ram ah palai zung on a si hi kan i lunghmuih taktak tiah a chim. Cu lawng si loin Czech cozah nih Democracy, nuhrin covo, tlukruannak, remdaihnak le zalonnak an hmuh khawh nakhnga Myanmar mipi nih an i zuammi cu kan upat hna i an leiah kan dir peng ko tiah a chim fawn. Palai zung onnak ah cun NUG cozah tha a pemi Czech rammi, Czech ah a ummi Myanmar mi le atulio Czech ah a tlawngmi NUG cozah nuhrin covo vuanci U Aung Myo Min hna an i tel kho tiah theih a si.\nRelchap…Ramchung Mipi Kilveng Tu Doh Ding Ah Ralhrang Pawl Vanlawng Bakin An I Thawh…Sagaing Ramthen Chung PDF Pawl Biatak Tein Doh Dingah Helicopter In Ralhrang Tam Ngai An Chiah Hna. Sagaing ramthen chungah a cawlcangmi PDF pawl biatak tein doh dingah ralhrangbu nih Helicopter in ralhrang tam ngai a chiah hna.\nHi thawng cu ralhrang media pakhat a simi Tala Shwe May (သလ္လာရွှေမြေ) nih a tial. Oct 28, tuzing ah Helicopter 6 le Jet Fighter vanlawng hna in Tanhse le Kyun Hlah (တန့်ဆည်နှင့် ကျွန်းလှ) lei ah an zuang i leikuang thlam hna an kah len hnuah ralhrang tam ngai an thlak hna tiah theih a si.\nRalhrang nih umkalnak ah tang lam (mawtaw lam) an hman ahcun lampi ah kah le bomb puah hnawh an ton lengmang caah atu bantukin cunglei in an phurh hna hi a si tiah tualchung PDF cheukhat nih an chim.\nNingzak Lei Khi Si Ramchung Mipi Kilveng Tu Doh Ding Ah Ralhrang Pawl Vanlawng Bakin An I Thawh →\n← Breaking News: Hakha Cawbuk Ah Laiser Meithal 17 Le Bomb An Lak


Third World Country Americaram Phan Khomi Pawl Nih Vom An Uar. – Chin 11 News\nVoikhat FB ka van kau ah, an icommentmi ka hmuh. “Third World Country timi US hna a phanmi nih hin kan president cu soi ve hlah uh,” ti si. Cun, pakhat nih a von (keimah) ka hneuh nawn. Adang pakhat lebang a zual.\nAizelaw, “Third World Country” an va phan le pei an pharesidanh an soi ngam lo hi, ka ti. “Third World Country” ah cun ram uktu tam deuh cu soi phung si reeng lo cu awh. Thong tlaknak si cuh! “Third World Country” timi biafang hi hman ti lo ding an rak tinak sau ngai cang. Naite liamcia Kawlram bantuk, kan rak ṭhancho lo pinah, ruruhranghrang pawl uknak ram deuh paoh “Vawlei Pathumnak Ram” ti in neek deuhnak phun khin an rak hman.\nUSA cu vawlei pakhatnak ram a si ahcun, Kawlram cu “Vawlei Pathumnak Ram” a rak si hnga. Cu biafang cu mifim ding timi scholar pawl hrim nihcun nan hmang ti lai lo ti in fakpi in an rak au. Nihin ni i “Third World Country” ti biafang na hman rih ahcun, “Racism” ah an in ruah khawh. Adang “Third Country” timi biafang a um. Nain, hi biafang hi cu scholar pawl hman tukmi cu si leem lo. Mipi zaran hman ngaimi biafang zong si lo.\nRalzaam, ramzaam timi refugee pawl caah hmanmi biafang a si. Mipa/minu pakhat amah chuahkehnak ram chungah a nuhrin covo an buarpiak ruangah ramdang ah a zaam. An ram in a hmasa bik a va phanhnak ram siloah a vaa idor chungnak ram khi “Second Country” tiah ichingchiah olnak ah an hman. Ralzaam caah cun, kan chuahkehnak ram cu kan “First Country” a si hnga. Kan zaam i ram pakhat kan va phan. Cu kan phanhnak ram cu “Second Country” ti a si.\nLaipa Kawlram in Malaysia ah a kal. Malaysia ah refugee a sok. Ai dor chungnak Malaysia cu “Second Country” a si. Second Country nih dotla minung i an cohlan khawh hna lo caah ram pical pawl nih an char hna. US nih ralzaam a char hna caah, Malaysia Laipa cu US a phan. A rak chuahkehnak in a ram thumnak a va phanh a si. Cucaah, US cu a caah a pathumnak a phanhnak ram tinak “Third Country” ti in a olnak in an ichingchiah.\nUS lawng cu “Third Country” si lo. Norway, Australia, Japan, Korea, Canada tbk pawl zong ralzaam pawl nih ram thumnak an va phanhnak ram an si. “Third Country” timi biafang cu refugee he ai pehtlaimi biafang si caah mi zaran nih an hmang tuk lo. A theih zong an thei tuk lo.\nLaimi belte Refugee kan tam caah kan theih ngai. “Third World Country” a si lo. “Third Country” ti a si. Na va phan cang i na phanhnak ram kha na caah Third Country a rak si. Nain, refugee na sinak dirhmun kong lawngah cucu na chim lai. “Third World Country” na ti ahcun, na rak chuahkehnak Kawlram an rak pekning a si. Cucu nihin ni ah cun hman phung si ti lo.\n“Third World” le “Third Country” zeidah aa dan zong theih le hngalh ve lo ahcun an mawh ve lo. Vom uartu tete ka zoh tik hna ah, cucu hmanh a thei huaha lo an tam. Ca kan rel cio, English kan thiam cio ti phun in an um nain, “technical terms” a thei huaha lo an tam.\nMah ruangah si pah. A hruhnak zong khi capo an ruah lai cu. Vunrang lak hmanh ah pei, vawlei pum le per hmanh a thei huaha lo an tam tuk tiah. Vom nih “vawlei cu a per” ti sehlaw, “vawlei a per” an ti dih lai. “Covid-19 zawtnak damhnak caah raifanh-sii ṭha bik” a von ti ahcun, “Third World Country” i a taang rihmi pawl lak i an mifim cem nih Laiholh in a von leh lai i, “ilunghmuih tak in raifanh-sii” cu an din ko lai tiah US Lai mino hruaitu thiamsang pakhat nih a rak ka chimh.\nNgaih hna chia pah!


TRUMP A LUNGTLIN LONAK ARUANG PA 5 AN LANGHTER CANG. LOH BAK ASI – The Chinlung Post\nTukum 2020 US thimnak result thanhnak an tuah lai hrawngah Donald Trump le anau le hna nih vote result kongah aphunphun in thilsining an langhter. Donald Trump lei nih biapi ngai in an chimmi chungah thil biapi asimi cu panga hi asi. Cu panga cu pakhatnak ah Vote athla mi hi vote ape khomi minung nak in a tam deuh. Pahnihnak ah Aruang theih loin Biden nih vote a karh. Pathumnak, Trump vote hi Biden vote ah akal. Palinak, Vote thlaknak seh le vote relnak seh hi Democrat nih an control. Panganak, Athi cangmi vote thonghra leng an thlak.\nPakhatnak. Vote thlakmi hi vote ape khomi minung nak in a tam deuh maw? Hi konghi Donald Trump zong nih atu le tu ti awk in alanghter mi asi. Asinain evidence a um lo ti asi rih. Michigan state ah acangmi asi tiah an chim. Trump campaigner hna nih an chimning ahcun Michigan state hmun tthenkhat ah vote petu hi 100% an hlei tiah an chim.\nMithi thonghra min address code number, vote an thlak Ni cun an chuah ni siseh an thihni tiangin langhter asi. Hi langhtermi list cu Michigan state official website ah zoh khawh asi. Culawng siloin America ram death list website zong ah tampi alang i zohkhawh thiamthiam asi. Minung 328 umnak America ah hin min aikhat mi le chuah ni thla zong aikhat mi tampi an um lai.\nPU BIAK LE CHELSEA BAWI AN I LAWNG CANG, CHELSEA BAWI ANGAMH SANG KO


Min Aung Hlaing Nih Sukyi Cu A Rauh Hlan Ah Bia Ceih Zung Ah Nan Hmu Cawlh Ko Lai Tiah Bia A Kam Hna Hna. – Chintanbo\nRalkap nih uknak an lak hnu in thong inn chungah nihin ni tiang an khumhmi ram pumpi huap ruahnak cheutu State counselor Daw Aung San Sukyi cu a umnak hmun inn ah ngandam tein a um ko, a rauh hlan ah biaceihnak zungah amah pumpak minung bakin a rak chuak te lai I nan hmuh te lai tiah, Min Aung Hlaing nih a chim.\nKawlram ah ralkap nih uknak hramhram in an lak i, cu duh lonak a langhter tu mipi hna ralkap nih an thah mi hna minung 700 leng an si cang timi hi Media pawl nih an porh tuk caah asi. A taktak ahcun a thimi cu zetceu tluk minung 300 hrawng lawng an si, tiah Min Aung Hlaing nih Thursday lio ah khan Phoenix thawngzamh tu sinah a chim.\n“Minung 700 leng hrawng an thi timi a thimi min cazin zong a um lo, Media pawl nih an perh tuk caah asi. I buak tlak tein chim ahcun, mipi lei a thi taktak mi hi minung 300 hrawng an si. Kan mah ralkap lei zong tampi an thi ve ko cu teh, ralkap chung zongin minung 47 an thi, minung 200 renglo nih hma an tuar ve ko cu teh, tiah Min Aung Hliang nih a chim chap.\nTiluk thawng la tu reporter Fu Xiaotian nih Tiluk ram in Naypyidaw ah a um mi Min Aung Hliang cu online chung in biahalnak a tuah. Kawlram he pehtlai in ralkap nih kalpi a timhmi pawl hna I ceihhmai nak an ngeihnak interview kha friday zanlei ah khan an van thlak mi asi.\nRalkap nih uknak an lak hnu in kawlram chung party vialte hi democracy federal I tlaih in rampi kan hruai lai, tiah Min Aung Hlaing nih a chim than. kawlram pi hi ralkap nih kum 50 renglo chung a uknak in democracy lam lei kan van panhnak hmanh a sau rih lo, cu chin chap ah atu February ni 1 thawk in ralkap nih uknak an kan lak piak than.\nDemocracy a thawtnak a tep canimi mipi nihcun ralkap uknak duh lonak an langhter I cu ruangah ralkap pawl nih Hriamnam hmangin mipi an tuahto ning hna atu in cun ni 100 leng a kai cang. Lamzawh in duhlo nak a langhter mi mipi hna ralkap nih meithal in an kah hna, an tuk an vele hna, thawngzamh tu vialte an tlaih hna.\nRalkap nih mipi faktuk in an tuahto mi hna ruangah UN le Vawlei pi zong nih sual an phawt tuk hna. Ralkap nih uknak an lak ni thok in May thla ni 21 tiangah a thi mi an zate hi minung 812 an si i tlaihkhih a tongmi hi minung 4258 an si, tiah AAPP thawngzamh sinin theih asi. (Crd; RFA


Thlacam piak daithlang hna hlah usih! – The Cherry Par\nThlacam piak daithlang hna hlah usih!\nNovember 14, 2021 November 14, 2021 Cherry News\nZahan zaan cu KKG khuakiplo hruaitu minung 33 he tonbiaruahnak kan ngei hna, pakhat cio nih bia an chim dih hna i zeitluk in an biapit zia le an ral that zia hmuh khawh asi. Batalion 5 an um i battalion pakhat paoh nih cun ral an tu peng, an biapi i an ral a tha i amahbelte CDF lakah a sifak bikmi an si.\nAherh lemlonak hmun ah phaisa tamtuk a lut lai i a hertuknak hmun tu ah hmaisa a chambautuk mi hi cu a poi tuk tawn mu. Kalay le Gangaw karlak Lai khua tampi cu khangh piak le kah an ton caan hi a tam cang nain cikhat lo cu an zaamtak ve tawn nain khua tu cu an zaam tak thai lo.\nKKG cu abiapi tukmi le a ral a tha tukmi ralkap an si kha philh citcet lai ucih miphun hawi hna, thlacam piak daithlang hna hlah usih. Apoi tuk ai cu cu. Zangfak tuk an si. Tuanvo ngei hruaitu pawl nih asi khawh chung in rak kan zuam piah uh law ka ni lawm tuk hnga mu.\nCDF – Paletwa Nih Ralhrang An Phomh Ve Cang Hna. Thawngpang Tha Bak A Si! CDF-Paletwa le SAC Ralhrang karlak Ni 3 chung kahdohnak ah Ralhrang 11 Thi. Matupi in Paletwa peng Sami khua ah ralkap thazaang chap ah a kalmi SAC ralhrang pawl cu CDF-Paletwa nih November 9, 10 le 11 ah lampi ah an kah hna i SAC ralhrang 11 an thi tiah CDF-Paletwa nih thawngpang an chuah.\nMatupi le Sami hi suimilam pathum lak lawng a si nain lampi ah CDF-Paletwa nih pehzul in an kah hna caah SAC ralhrang pawl cu ni 5 hnu ah Sami khua an phan.\nMizapi ralkap CDF Paletwa le Council ralkap ni thum chung pehzulh in an kap, Council ralkap a thimi an tam. CDF Paletwa le council ralkap kar ah 2021 November 9 in November 11 tiang ni thum chung kahdohnak a chuak i council ralkap lei minung 11 an thi tiah CDF Paletwa nih cathanh an chuah.\nCDF Paletwa rian ngei pakhat nih, “Ni thum chung pehzulh in kan i kap. Ni thum chung ah minung 11 kan thah hna lawng si loin hliam a tuar mi an tam. Kan nih hi atu nai te in kan dirh mi a si ca ah hriamnam lei kan chanbau ngaingai.\nAtu zong hi kan naule minung pakhat ah kuan hnih thum tete lawng kan hmanter hna. Kanmah lei cu kan him dih” tiah a chim. November thla chung ah nifatin in Chin Ramkulh ah kahdohnak a chuak i ralhrang lei hliam a tuar mi le a thimi an tam tiah kan theih.\nKhuami um hna hlah seh law rawl lo in kan thi lai! “CDM kan tuah pin ah kan zam rih. IDP bawmhnak a um lo. A rengah Thantlang kan um lio hrim ah Covid committee zong kha nan ka neng! Lockdown nan ti, stay at home nan ti le zei rian taktak hmanh kan tuan thiam bak lo hme cu! Covid bawmhnak tangka hleimi um ahcun kan bawm hna seh!\nCDM tuahmi 50000 an kan bawmh lonak zong hi thla hnih thum pi si cang. IDP min cazin hi voi thum li an kan lak le bawmh ttung lo ah hnahnok lehlam si,” tiah a ti. Nanmawh bak lo e!Fawi hrim lo ee ka hei ti. Kan zaamnak khua nih bawmh lo cun rawl lo in pei kan thih lai hi tiah a peh.\nMinung 10,000 leng umnak Thantlang khua kan zaam dih. Kan zaam lai lo tiah ai ruatmi zong nih kan celh lo le kan zaam ko. Kan pasal kho hrim lo. Kan inn kan lo pi kan chuak tak dih. Thantlang khua thin le lung, a kan cawmtu le Thantlang peng pumpi nih kan tlatkai mi ciam cikcek in a kang dih. Kan thin le kan lung hlang lakin an sawh ai!\nMizo ram ah, Thantlang peng khuate cheukhat ah mah le hoih ning cio in kan ithek dih hna. Sii-ai cawk ding a um lo.\nTirawl cawk ding a um lo. Thil puan cawk ding a um lo. Saimahrang lo in a zaammi ca ko ahhin a har. Motor cycle in chungkhar duh herh vialte phurh awk tha hlah kaw kan mi pum he lawng bak kan chuak. A rau ziah mah, a har ziah mah. Chungkhar khuasaknak ah duh herh nih a tam, hmuhnak le kan ngei lo. Bawmhnak le a um fawn lo. Hi ti hin zeitinhme kan si te lai tiah a ka ti. Aw Pathian nih rawl lo in kan chia hna lai lo a ti kan minung hawi an nun ahcun kan nung ve ko lai cu tiah ka hei hnemh.\nKum can saupi lo thlawh thingphurh lonak hmun ah cozah rian te ai ot cang mi, pension lak zong cu deng cang mi, ram dang bawmtu zong ngei ve lomi, lo thlawh in paw kan icawm kho hnga hme maw? Kan lung nih a hngalh hmanh ah kan thazaang nih a celh ttung lo, sau pi cu mi khualkhua ah kan zaam kho bal lai lo ah a ti ko.\nRam chung ram leng riantuantu zong hi kan in cawm hna lai, zeizei an ti a taktak ah tuanvo an la kho taktak ttung lo a van ti ko. Ka lau nawn! Si lo tu lio cu aw, kan itthek tuk hna le an kan tawlrel kho deuh rih lo. IDP pawl tawlreltu an um ko. An riantuan ning a tthawng kho rih lo le si , mi dang khua cu an bawmh pah ko cang hna tiah ka hei hnemh. Kan zaamnak khua um hna hlah seh law rawl lo in dawh kan thih lai hih tiah a nolh than.\nAw si, hi bantuk lio caan ahcun tuanvo ngeitu hna hi an buai tuk an lungre thei tuk ve ko lai, zei hmanh hi, ho cio kan caah fawi lo ee, ka hei ti. CDM bawmhnak kong zong dai dup, IDP kong zong dai dup um cu a si ve hrim lo! Tuanvo ngeitu pawl hi an khulfum maw si an dai thlan hme si! Kan mawh bak lo ti vial khin ka hei hnemh!\nAtu bantukin zalon tein chimphuan zong cu democracy cu si cu! Democracy kan hmuh cun mu sumphomh in dawh kan phomh te hna lai cu ka van ti cu a mithmai a van tlang kho deuh! Kan zamnak khua nih bawmh lo cun rawl lo in pei kan thih lai hi tiah a nolh than! Credit: Ca Cung Bik\n← “Mipi nih ralrin ding” Yaw-PDF cathanh\nRalhrang Nih Chin Mipi An Kan Tuahto Ning Hi A Fak Tuk Hringhran Ko E! →


NUG A NUNG:A nung bakin kawl ralkap cu’An nun buin tlei dih an silai. – Lai Lungrawn Post\nNUG A NUNG:A nung bakin kawl ralkap cu’An nun buin tlei dih an silai.\nApril 20, 2021 April 20, 2021 admin Hmuhning\nApril 24 ah ASEAN Submit cu Indoneasia ram ah tuah a si lai i, cu ahcun Min Aung Hliang cu kai a timh tiah Thailand ramleng vuanci nih a chim i, mahhi ralkap dirhmi SAC hi ASEAN nih dotla ah a cohlang tinak a si lo tiah thaimcoter in an bia an peh. A kai hrim an kaiter ding a si lo nain,…\nUS House nih Min Aung Hlaing dandatnak bill cu an passed cang i, tuhi Senate ah an chuahpi cang lai. A case an tuahmi cu, Rohingya, Genocide case in sualphawt ding lam an vih. An cawlcuahmah lio a si ve.\nGeneration Z pawl hi zei tluk indah an lung a thian i, an nun aa dawh. An ral a that timi cu tulio buainak nih a fianter ngai. Cu lio ah kum 50 in cunglei, generation X pawl hi zeitluk indah popular le credit an uar i, hruaitu tuan hna an duh timi le zeitluk indah an ral a chiat timi a fianter ngai ve Z Sang Cinzah.\nHakha mipi:Sin ah ralring pek nak’A herh lo ah cun inn leng zong ah chuah lo ah a tha.\nBreaking News:KIA le ralkap i kah dohnak ah’Mipi le pakhat a thi.


Lawngtlang khuami Pu Khua Tin Thang le Pi Rem Hlei Sung hna nih a voihnihnak Faphir an ngeih – Chin World News Evening\nLawngtlang khuami Pu Khua Tin Thang le Pi Rem Hlei Sung hna nih a voihnihnak Faphir an ngeih\nSeptember 25, 2020 September 25, 2020 Salai Van Chin News\nHi thawng von theih cu khuaruahhar a si rualrual in lawmhpi lo awk hrim a ṭha lo. Laimi tuanbia chungah a um bal lomi tuanbia pakhat a si tiah ka ruah. Chinmi tuanbia lawng hlah, Myanmar ramchung hmanh ah a um bal theng lai lo.\nFaphir a ngeimi nupa\nLawngtlang khuami Pu Khua Tin Thang le Pi Rem Hlei Sung hna nih Halakha sizung ah faphir pahnih an ngeih tiah kan theih. An fale cu nu veve an si. Pu Khua Tin Thang le Pi Rem Hlei Sung hi a luancia kum ah atu bantukin faphir an rak ngeih i pa veve an si. A peh in faphir pahnih an ngei.\nA voikhatnak an ngeimi faphir unau, Pa Duh Cung le Duh Ceu\n“A hmasat i an ngeihmi hna faphir unau hna cu Pa Duh Cung le Pa Duh Ceu an si i kum 4 an tling cang. Tutan ah ngeihmi faphir unau hna cu Mary le Martha tiah min an sak hna,”tiah an chungkhar neihniam sin in kan theih.\nA voihnihnak an ngeimi faphir unau, Mary le Martha\nLaitlang an khuasaknak cu Lawngtlang ah a si i tutan nau an ngeih hi Halkha ah a si. An chungkhat neihniam sinin kan theihning ah, nizaan tiang cu Halkha sizung in an chuak rih lo tiah kan theih. Nufa hna zong ngandam tein an um khawhnak hnga thlacamnak in bawm cio hna usih.\nNote: Chin World News Evening thawngzamhphu nih chungkhar neihniam sinah thawng kan hlat hnuah chungkhat hna siannak tel in hi thawng hi kan tlangzarhmi a si.\nHlasakthiam Popstar Tling nih Laizo khua a tlawnnak ah Mithla pahnih he an i tonnak kong a chimmi cu ṭihnung ngai a si


KIA Ralkap Nih Kawl Ralkap Fak Tuk In A Phomh Cang HNa. – Chintanbo\nFebruary 26 Ah KIA Le Kawl Ralkap Fak Tuk In An i Phomh Than.2021 February 26 zinglei suimilaam 9:20am hrawngah khan Lashio-Muse Lampi le Phalwin Kyauk Saung pawngah KIA Ralkap (Tatyin 29) le Kawl Ralkap fak tuk in an kap than tiah thawngtheih a si.\nKawl Ralkap pawl cu Motor Lampi ning in an kal ngam ti lo caah Ramlak lam in an kal i, KIA Ralkap nih Ready timhcia ten an hngah hna i, an phomh than hna tiah theih a si.A sinain a thi mi le a hliam mi hi zeizat dah an um ti cu theihkhawh an si rih lo.\nKIA nih Khual a tlawng mi, mipi paoh ralrinnak ah a biapi tuk mi thawngthanhnak an tuah chih. Khual a tlawng mi paoh nih nan i cit mi Motor Thlalang awng paoh khar hrimhrim hlah u, zaangfah kan in nawl hna tiah thawngthanhnak an tuah.\nA tu hi Kawl Ralkap cu a thi mi an tampi kho ti a si. KIA nih kan thlahdorh ti hrimhrim hna lai lo tiah an chim cang. Kachin Ram ca lawng silo in Kawlrampi dihlak kan himnak dingah ral kan tho cang tiah an chim. A tu lio cu KIA le Kawl Ralkap cu nifatin ti awk bak in in an i kap thluahmah cang i, Kawlram mipi nih thlacam piak cio a herh hringhran.\ncredit : Wunzupbunghku\nMing Aung Hlaing Nih Aanaa A Ting Hnu In,AA Le ANP Cu Dai Tein An Um,Zei Ruang Dah?


Changreu Cawk A Kalmi Tleirawl Ngakchia Nu Pathum An Tlau Beh - THANGLAWI\nJuly 22, 2018 Lyly Par 0 Comments Myanmar\nAyeyarwady ramtthen Myaungmya khua ah July ni 20 zaanlei 2PM hrawng ahkhan tleirawl ngaknu no tete pa 3 cu changreu cawk an kalnak in an tlau beh tiah thawng theih a si. Hi hna pathum hi unau tak an si hna lo nain chungkhat naihniam an si hna tiah theih a si.\nHiti a tlaumi nu pathum hna hi Myaungmya khua No(7) Shewkonetaing lam sang ummi U Hla Tint fanu Ma Ei Shwe Sin (kum 16), U Myo Naing fanu Ma Chit Po Po (kum 15) le U Win Ko fanu Ma Aye Pyone Kyaw (kum 17) an si hna. Hi tleirawl nu pathum hna hi an inn pawng rian an ttuan tlawmpal ah changreu cawk ah an kal hna i cu in cun inn hlam tilo in an tlau beh hna hi a si.\nCu ruangah nulepa hna nih sang upa sin le Myaungmya khua palik sakhan ah reportnak an tuah colh ve. Hi kongkau ah Myaungmya khua palik pakhat nih “sakhan ahcun report an rak tuah cang. Rian an ttuan lio changreu cawk an kalnak in an tlau beh hi a si tiah nulepa nihcun an chim. Zei rian an ttuan ti belte cu an chim chih lo. Thil sining dothlatnak kan tuah cuahmah ve” tiah a chim.\n← US Ummi Myanmar Nu A Inn Khan Bizu Chungah A Ruak Tuam Buin An Hmuh\nKhin Mar Myint Nih Hrokhrol In Taza A Cuai Ruangah Thong A Tlami Aung Naing Htun A Nu Harsa Ngaiin A Um, Ihzaunak Hmun A Ngei Tilo →\nNgakchia 13 Dam Tein A Chanh Hna Nain Amah Cu Ngaihchiatnak Thawngchia Taktak A Dong\nJuly 11, 2018 Lyly Par 0


R.I.P: LOCKDOWN Harsatnak Ruangah Anupi Athah I Amah Zong A Thah Ve, Tuar Ahar Ko – Chuncha News\nR.I.P: LOCKDOWN Harsatnak Ruangah Anupi Athah I Amah Zong A Thah Ve, Tuar Ahar Ko\nCovid-19 zawtnak ruangah hin mipi tampi cu thihnak an ton i, cu bantuk zawtnak a ngei lo hmanh ah Crona Virus ruangah lungre theih le harsatnak tuar ruangah thihnak a tongmi zong tampi an um ve cang. Covid-19 ruangah vawlei cung cu lockdown tuah asi dih i, Thailand ram zong lockdown an tuah mi cungah mipi nih tuar khawh lo in nunnak a lami zong an um leng tiah theih asi.\nThailand ramah Rayong, Pluadden khua I khuasa Mr. Suphakit kum 34 cu a nupi kum 31 Phanida cu a nghawngah a rep i a thi cawlh tiah theih a si. A pasal zawng cu a nupi a thih tlompal minute rauhlo teah a mah tein athah ve tiah theih a si. April 22 zan akkhan an chung te nih cun an nupa phone ah an chawn veve hna i an phone an tlaih l;o veve caah April 23 ah an inn ah an va kal hnawh hna i. An nupa cu thih in an chuah hnawh ko hna. Police pawl nih cun misual nih an thah mi hna an si sual maw tiah an zoh fel tikah an innka chung vialte cu a lock dih caah an innka hi an poah I an lut hna.\nMisual nih an thah mi hna cu a si kho lo hrim hrim tiah an chim. A nupi a hngilh lio i hri in a nghawngah a rek i amah zong minih meithail puak thawng theih lo ding in chantling ah alu a chiah i aa kap ve mi a si tiah an chim hi a si. A nupi i a u nu nih a chim ning ahcun an nupa in Electronic company ah riantuan mi an si i, an hlawh hi a that tuk lo veve caah phaisa an ngei chun mi te cu thlakhat chungah an ei dih nak kong le phaisa cawi kan herh ko lai ti a chimnak kong a chim i, kanmah zong phaisa a kan cuai ve nain harsa mi kan si ve caah phaisa zong kan chuah piak kho ve hna lo hmurka tu in ka hnemh hna i hi tiang dirhmun cu an phan lai tiah ka ruah lo tiah a chim.\nHi hi a cozah nih lockdown a tuah ruang i ei awk dinawk an ngei lo ruangah hi tin thil a cangnak hi a si. Covid-19 cu mi cheukhat caah cun thihnak le harsat tuar hi a si ko. April 25, 2020\nSuisui, Rak Ka Ngaithiam Mu\nPresident Trump Hruaimi US Cu COVID-19 Zawtnak In 931,544 (1 million) An Phan Cawlh Ko Lai Hih


Zualko: USA Ah Um Pi Ni Vang (Lian Lian Nu) Nih Ruah Lo Tuk In Mual A Kan Liam Tak – Chuncha News\nZualko: USA Ah Um Pi Ni Vang (Lian Lian Nu) Nih Ruah Lo Tuk In Mual A Kan Liam Tak\nAtu bantuk in thihnak thawng kan theih cu ngaih a chia hringhran ko mu, kan Nu le kan pa le hna nih mual a kan liam tak hi cu afak hringhran ko, Mah khua ram a si lo mi hna i kan thih hi cu thinlung cu a nuam kho ruam lo ee. Asi nain zumtu mi cu kan umnak vawlei hi cu kan khual tlawnnak a si ko caah khua zei kan thih zongah amah Pathian zum bu tein kan thih ko ahcun kan i ruahchan mi a khat ko. Cu caah kan U Lian Lian Nu hi Pa Pathian nih amah sinah a kan lak piak cang, Amah he zungzal in a um cang lai.\nAtu kan u Ni Vang (Lian Lian Nu) a kan liam tak mi hi USA Buffalo ah a um mi a si tiah thawng kan theih ning a si. Laitlang a khua cu Lautu, Hnaring khua mi a si. Amah hi mual a kan liam taknak a ruang bik cu a thluak ah thi a lut i, ECMC Hospital ah US Local suimilam caan 2:30 Pm ah mual a kan liam tak hi a si tiah thawng kan theih hi asi. Bawipa tu nih kaltakmi chungkhar hnemhram ko hna seh.\nLian Lian nu cu na thawng Ka vun thei cu ka lau tuk ee , zei thawngpi dah asi mah cu, Zeitik tha mu ngaihchiat tahnak harnak lung retheih vansang um tilo nak ram ah lung siaherh lo tein va kal ko kun mu Note, zangfahnak tein hi thawng hi update kan tuah than ding a si caah Website ah copy tuah rih lo ding a si lai.\nRev. Dr. Stephen Hre Kio Nih Joe Biden President A Tling Cu Khrihfa Mi Caah Thinphan A Si A Ti


USDP Chan Le Ralkap Chan Hmanh Ah Hi Bantuk A Um Rih Lo – Chin World News Evening\nUSDP Chan Le Ralkap Chan Hmanh Ah Hi Bantuk A Um Rih Lo\nmakhan A Ngah hrim lo Kawl Cozah Upadi: Democracy in a kal ko ahcun Ta-za-hmia-ta-ze timi le Upadi buanco phung asi. Upadi hmai ah aho mi hmanh i tluk ruan dih ding asi. Setuiazi pohma 66 in USDP nih aakham. NLD nih Settuaizi Pohma 505 in aakham ve, Mipi caah amakhan mi Upadi atlawm ngai ngai. Media Zalon nak aum bak lo mi le Thongtla mi Amakhan angah lomi nih hin Kawlram Democracy mui achia ter tuk hrinhran.\nAmahkhan angah lo hlei ah Bawmtu Sihni hna zong tazacuai le thongthlak asi tikah aho sihin zong nih Mipi bawmh an duh tilo. USDP chan le Ralkap chan hmanh ah Bawmtu Sihni Thongthlak aum lo. Tehte Mithah Lainawng kong Sihni Pu Hre Lian Kio cu he chet tiah Hakha Tazazi zung ah a hro len hna. Ka Pu Hniar Kung nih Tial Tin Thai pa kawlpa caah cun cu tluk chimh aho tung lo a ti.\nUpadi cu Kawlpa misual pa kong ka chimh ahkhan Laimi zong an ti teldih ko ati. Thong tla ding kum tamlak tein an thum piak hna. Ralkap chan asi nain Sihni Thongthlak chih aum lo. Mipi cozah nih Thongtla nu caah Amakhan an pek lo. Sihini pa zong thongthlak chih asi hoi. Api anu lei le a chungkhat antap ning le lunghno ngeichiat ning hi hung zoh cio ko uh. Hi Cozah hi Democracy cu asi ko nan ti kho cio maw?\nMi lo dum ah Kuli tuan mi nu Bingkung he aalawh mi na cin ti ruang ah thong tla mi le Tazcuai mi nu asi. Amakhan an pek bak hna lo. Demcocracy zong vaivuan Upadi cung ah Cozah Upa le Hruaitu hna um timi cozah hi lungdong lo cu ahodah aum reng lai. Pi Suh va um sual hlah seh law Ram Ui nih a tlik pi dih hna lai. Saya Rung Kaw\nDemocracy Phungin A Kal Lo Mi NLD Nih Chuah Mi Ka Si-Kyaw Zeya


Ttihzia Thiam Usih | Faiceu News\nInnpiCaparTtihzia Thiam Usih\nNovember 20, 2017 David Ceu Capar 0\nZeithil paoh hi a ttha kan tuah le kan ruah ah, a tthalo kan ruah le kan hrial ahhin a zia thiam a herh. Kan thinlung nih thil pakhat a duhtuk tik le a huattuk caan ah a zia thiamlo ahcun mualpho a fawituk. Kan ttihmi hi kan ttihpat ti ah le kan ngamhmi hi kan ngamh ai pat tiah a tawkzawn theihlo, a zia thiamlo ahcun zeihuaha lo ah mi hmai khaap loin khuasak a fawite.\nMuithla/mithla hi Laimi cu kan hmu khunrua kati. Akong chimphai le midang tthihphaih hrim kan huam in kan thiamtuk. Mithla thawng ka theih, mithla ka hmuh, tihi a chimmi kan tam ngaite. Saarthi an um tik ah, cu zan khaka zawn ahkhan cutin mithla nih a ka tthih,tbk hi kan chimngai. Ningttih theilo vialte ningttih pang viar in an kan tuah. Ningttih kan hman dih cang tik ah khuamui, khuaceu huallo bak in kan ning a ttih. Cu tik ah ningttih kongkau ahhin ttihzia hmanh kan thiam tilo i, ttihlo dingpi tiangin kan ttih dih cang. A ttihvemi hraat cu ‘ttih hlah’ ti awk cu an tthalo nain, a tawk le a zawn cu theih a hauko ti hi ningttih kongah langhter ka duh.\nTtihnak kongkau chim tik ah a zia thiam a hau ticu a fiang ko. Ttihnak nihhin minung ca zongah thilttha tampi a chuahtermi a tampi ve bantuk in thil tthalo zong tampi a chuahter ve.\nTtihnak hi phunhnih in tthenkhawh asi. Ttihnak ttha le ttihnak tthalo tiin. Ttihnak tthalo nihcun minung chan a tawiter i, kan ral a kan chiatter dih tawn. Ttihnak ttha nihcun kan nunnak a kilven i, nun himnak a kan pek. Cun lungdaih hnangamnak zong kan hmu. Zawt hi kan ttihtuk caah kan i ralring i thilttha a chuak. Kan i ralrin bu ko ah kan zawtcaan a um tthiamko. Sihmanhsehlaw kan i thlop bul ahcun kan dam tawn ko. Cheukhat cu zawt te hna ka ttihlo tiin duh in an tlong nain a zawlo tawk tampi an umve.\nThomas Alfa Edison hi muihnak a ttihtukmi asi. Cucaah ceunak chuahpi dingin khua a ruat i, Electric Bulb a serchuah ve. Mui ttih hna hi thilttha chuahpitu a rak si. Ralpi pahnihnak kha ttih a nuntuk caah raltuk zorternak ding tuaktannak a chuak i, atu i UNO khi dirh asinak asi.\nTtihnak tthalo nihcun thilttha asi ti theihkomi hmanh tuah ngamlo ralchiatnak thinlungput a chuahpi. Cunih ttumchuknak le minung hawi nun canhlonak a chuahpi ve. Ramtang le buur lak ah Rul a um ti i ttih cu rulcuk in kan him. Sinain khuachung zalam pi cungah rul a um lai, tiin ttih i lenvah ngamlo cu zoh a chia, hruhcoh lawng i huahnak asi. A miaklo. Laimi hi biasiphai kan hmang tuk. Asi kholo rumromi zong asi khoding in kan chimhuam i, asi kho bak komi zong tuah ngamlo tiangin kan caih kho. Lai pupa phungthluk pakhat ah “forh fawforh ah naam kiak tu, phaih phaphaih ah ngalkiak zaam “timi a um. Forh kan ol tuk. Ttih kan ngeilo. Tthihphaih nih kan fawituk hoi i, tlukrilh lai ruatlo tiangin kan ttihmi zawn ahcun kan tli kan zaam fawn.\nSipuazi tuah cu an chim ah kan lung a tho khotuk cio. Vanchiat ah tlaihkhihmi hna dirhmun le sunghnak an tonmi hnihkhat kan theih ah kan ttih. ” Ka sung sual lai ” kanti i, kan i ngol diam ko. Amiak hmuh cu kan duh i kan ngamhtuk nain, sungh suallai phan ah kan i ot ngam tilo. Sipuazi timi ahcun raltthat a hau. Ttihnak thinlung he cun a dihdongh tiang thil hi kalpi khawh asi lo. “Kalpi ko seh, a rak kir tthan ko lai” timi ruahnak he lungput pical ngeih lawngah rian hi pehzulh ngam le hlawhtlin a si tawn tihi a ziathiam a hau.\nMiphun dang ttih tuk le uar tuk zong hi thiam kan hauko. Lainu nih Kawlpa uartuk i Laipa cu hrialdeuh tbk hna hi kan i ralrin a hau. Kawlpa na uar le na ngamhtuknak nih khan a huaha lo ah lakfa an pawiter khawh. Laipa sin lakfa le Kawlpa sin lakfa kha ailo lailo. Uknak lei in Laipa bawi asimi ttihzahlo, zei i rel huaha lo i, Kawl bawi vial ttihzah le upat taktak. An chimmi paoh ‘hohkeh’ ti piak peng i Laibawi bia cu zei suauphaulo hna hi mahngallo ziaza asi. Kawlholh i a holhmi paoh ttih thlorh in ttih i, an hmai i kuun tuungmang tawn. Laipa nih Laiholh in asi ah kawlholh in asi ah a bia chimmi tthatthi hmanh in ngaihpiak huaha lo hna hi miphun cimihnak hrampi asi. Ttihding a um i, ngamhding a um. Thleidan thiam a hau. Suirong asimi paoh Sui asi lo. Eek zong asi ziar khoko. Cucaah ttihzia thiam Usih. Ngamhzia lila zong thiam usih. Thluak na ngeih ikpaak le Pathian nih chiattha thleidan thiamnak an pek kha nai theihko ahcun, khua hi ruahdeuh le thleidan thiam kanherh ko. Cuti locun hitin kansi peng ko lai.


CNA nih kawl ralkap hi a Kap lai lo – TIMES OF CHIN NEWS\nCNA nih kawl ralkap hi a Kap lai lo\nThil Pahnih In Kachim Tuah lai. CNA nih kawl ralkap hi a Kap lai lo. Ziah a Kap lailo, na ti khawh. Chai pakhat ah, nih toltang zalkhat long a za lailo, tampi I sanh a herh bantuk in. Zenkuan tampi an ngeih a hau. Duhtawk in hmanrua an ngei lailo caah zeitik hmanhah a Kap lai lo tihi a si.\nZenkuan cu chimlo meithal hmanh an milu zat an ngei lo kho. Cu caah a Kap lailo. UN nih kawlram hi hremphihnak dantatnak fak a tuah lailo, khuachia ngeimi China le Russia an um veto Power ngeimi ram an si ve. Nangmah le keimah kan rak bawmhnak nih zeipi pa meithal a caw kho lailo,a thawhmi nakin a tho lomi kan tam deuh rih.\nVuikhat phiangkum te ah $3000.00 kan thawhmi nih zei pipa a tuah kho lailo, kan lung rak I rual sehlaw, hrimnam lei in rak tang hnasehlaw cu belte ah Khuachia ngei Min Aung Hlaing nih tihpah mi kan si hnga. A tu cu zute vate aw tluk hmanh in hriamnam lei in cun zei a kan rel lailo.\nSihmansehlaw Fimnak thluak le thil tikhawhnak lei tu in kan tan a hau ve. Mah le tikhawhnak lam kip in. 88 lio hruaitu pawl hi an thluak tuchan chankhar IT he cu ai lo tilo, anthluak a nuar tuk cang. Tuchan chankhar mino tuhi bochanawk anntha deuh cang lai. Credit: J.TZT


An Prime Minister Nih An Ram Chung A Buaiter Dih Ko Cang Lai Hi — Salai Ephraim Thawngpang\nAn Prime Minister Nih An Ram Chung A Buaiter Dih Ko Cang Lai Hi\nSpain cozah Prime Minister rian a t’uan cuahmah lio mi Mr.Pedro Sanchez nih cun a cozah cu rawh in cozah thar dirh dingah a ram chung party dangdang hruaitu hna le policticians thiam thiam hna cu bia tak tein a lem sawi cuahmah hna tiah an chim.\nSpain cozah hna hi a liam cia April 28.2019 ah khan i thim nak cu an rak tuah i Prime Minister Pedro Sanchez party a si mi Socialist Party (PSOE) pawl hna nih cun seat 350 chungah seat 123 cu an lak khawh i an ram party vialte hna lak ah seat tam cem a nei mi hna an si.\nA si na in Prime Minister Pedro Sanchez party pawl hna nih hin an mah tein cozah thar dirh an duh ruangah an i timh mi cu tei nak an hmu kho t’han lo.an mah party te in cozah an dirh khawh nak ding caah cun seat 350 chungah seat 176 an hmuh a hau i cu thil a tlin khawh nak ding caah party dangdang hruaitu hna cu an taw an sawh len hna hi a si tiah an chim.\nPrime Minister Pedro Sanchez nih cun an ram Parliament ah seat 66 a neitu hna People’s Party hruaitu Pablo Casado le official residence, Moncloa hna cu a ton hna i Pablo Casado le Moncloa nih cun an PM cu mah bantuk thil tuah na timh mi cu kan bawm kho lo,zeicatiah hi thil cu Spain ram rawh nak ding thil tuah he a khat tiah an rak leh!\nTagged An Prime Minister Nih An Ram Chung A Buaiter Dih Ko Cang Lai Hi\nUS Navy Cdr. Clay Doss nih a ti ning hna cu dah ngai a fak ngai ko →\n← Lushei pawl hna nih Laimi sin ah ca an kan kuat mi hi t’ha tein rak rel ve hmanh


Trump Caah Thawngpang Thar, Nevada Mithi Cia Vote 1500 Kan Hmuh. – The Cherry Par\nTrump Caah Thawngpang Thar, Nevada Mithi Cia Vote 1500 Kan Hmuh.\nTrump Thawngpang Thar, Nevada mithi cia vote 1500 kan hmuh. 42248 vote hi lihin votemi a si. Georgia cu Vote 2506 cu phungninglo pawl kanhmuh. Vote 66248 cu kum 18 tang minung pawl an si. Vote 2423 cu minung min a um lomi a si.\nVote 1043 cu umnak address a um lomi post Office in tuahmi a si. Vote 10315 cu umnak thlenchawmmi a si. Vote 395 cu state dang in votemi a si. vote 40000 cu thial chawmmi a si. Vote a dihlo bakmi kan hmuh chuahmi dihlak hi. vote 141289 a si.\nTruck nganpi nih vote an vun phorhnak zong an chim chih dih. Dallas Texas IT thiam taktakmi nih a chimmi cu vote 96600 cu address khiarhnak a um lomi a si hihi cu dik lomi vote peknak a si a ti hna. Rak zohve te a tang youtube hi. Trump Caah thawngpang tha taktak a si. Georgia ah vote an fiarmi. Foxe News nih a chimmi rak ngaive zahanah ka tar i pakhat pa nih hi bantuk video hi cu na tuahkhawh ve ko a dik lomi a si a ka ti. Ka nih a chuak taktak lih hna an dirkamhmi hi cu.\n← Trump Caah Thawngpang Tha Taktak A Si, Georgia Ah Vote An Fir Mi\nRalrinnak A Kan Petu Siseh →


Tai Chi Kongfu Saya Pa Nih MMA Fighter Pa Aa Singkhaw Sual Cik Cek – ZINGHMUH NEWS\nTai Chi Kongfu Saya Pa Nih MMA Fighter Pa Aa Singkhaw Sual Cik Cek\nTuluk ram Chengdu ramkulh chungah a ummi Kongfu thiam taktak mi Wei Lei timi pa hi Kongfu lawng hmanh si loin Tai Chi zong a thiam bak tiah a min thang ngaimi a si bantuk in nikhat cu a thiammi Tai Chi thiamnak langhter a duh caah MMA lei ah aa tthua tawnmi Xu Xiaodong timi pa cu a singkhaw ve.\nXU Xiaodong timi pa hi Beijing khua ah MMA coach pakhat dirhmun in rian a ttuanmi a si i Tai Chi le Kongfu a thiammi Wei Lei singkhawnak cu lung lawm tein a cohlaan ve. Mr. Xu Xiaodong le Mr. Wei Lei hna an i siangkhawnak cu tlam a tlin khawhnak ding caah Tuluk ram nichiah thlanglei ah a ummi Sichuan ramkulh chung ah i tthua dingin biachahnak a hung chuak.\nWeil Lei nih hin MMA fighter pakhat khat he i tthuat ka duh ngai tiah a hawi pa a chimhnak in cu a hawi pa nih cun Mr. Xu Xialdong sin ah cu kong cu a va chimh tik ah MMA foghter hlun a simi Mr. Xu Xiaodong zong nih cun lunglawm tein a rak cohlaan ve. An i singkhaw ning cu an i tthuatnak ah a sungmi nih teinak a hmu tu cu Yuan 10,000 (pound 1222) pek ding in hnatlaaknak zong an tuah.\nCu ti cun Tuluk ram Sichuan ramkulh chungah a ummi boxing thonghnak club pakhat ah Tai Chi le Kongfu thiam Wei Lei le MMA fighter hlun Xu Xiaodong hna cu an i tthuat ding ni le caan a hung phan ve. Hi hna pahnih tthuatnak puai a rak zoh tu hi minung 100 leng an si ve.\nTuluk ram Kungfu thiam hna nih an i hruk tawnmi thuam bantuk tein aa hrukmi Wei Lei nih MMA fighter hlun Xu Xiaodong cu tthua dingin kuat a vun laak cuahmah lio ah khin Xu Xiaodong nih cun MMA fighter pawl nih an hman tawn ning tein Kongfu le Tai Chi zong zei hmanh ruat loin a tthuat taktak ciammaam cu second pahra hlaan bak ah teng lak in aa tthuat tik ah Wei Lei cu a sung colh ai.\nAn i tthuatnak puai a dih hnu ah Mr. Xu Xiaodong nih cun “Tai Chi thiammi kungfu tama pawl nih hin Tuluk ram mino pawl an ruah ning a rawh ter dih hna i an mah le an mah zong an min thannak ding men in rian a ttuan tu an si” tiah faak nawn in a soisel hna.\nMr. Xu Xiaodong cu a dang kongfu thiammi hna zong nih i tthua dingin an hun singkhaw thluahmah tik ah a hmanmi Weibo account cungah cun singkhawnak ca rumro in a khat ko tiah Mr Xu Xiaodong nih cun a chim.\nA video zohnak ding ah mah ka link te hi rak click piak ve: https://videos.dailymail.co.uk/video/mol/2017/05/02/7221188034908475147/1024x576_MP4_7221188034908475147.mp4?_=1\nHOME, SPORT January 22, 2019 January 22, 2019 by David


A Mak Ko! Dr. Sa Sa Sining Le A Min Taktak Langhter Dih Si Cang – Lai Lungrawn Post\nA Mak Ko! Dr. Sa Sa Sining Le A Min Taktak Langhter Dih Si Cang\nOctober 27, 2020 October 27, 2020 admin Chin News\nSalai Zing Hmuh timi Facebook nih Dr. Sa Sa tiah mipi nih hngalhmi Maung Taing San hi Armenia ram Yerevan State Medical University ah siibawi a rak kaimi a si. 1. Hi Sianginn a kainak ahhin India Citizenship aa tlaih i India Passport in sianginn a kaimi a si. Cucu Kawlram zong siseh India nih siseh an pom veve lomi a si.\n2. Cun Yerevan State Medical University ahcun camipuai rak sungh caah voi hnih tiang phit thannak nawl an pek nain a phit duh tilo caah sianginn kan phuah tiah an sianginn nih 2008 September thla ah ca an rak chuah. Cucu a tang i Mirang ca in ka thil chihmi khi a si. 3. Cuka a sungh hnu cun England ram lamkam sianginn cozah zong nih hngalhpi set lomi in siibawi degree cu a lak.\n4. Mautam bawmhnak kong i thil sining hlat ruah ah Mizo ram Aizawl khuapi ah Mirang nu he an phan. Sihmanhsehlaw Mirang nu cu hotel chungah a erh i Mautam bawmhnak ca rian a tuanmi Community leader pawl siseh hartong mi hna he zong tonter duh loin amah lawng nih a ton hna i information vialte amah lawng nih aa hum dih. Cu ruangah mirang nu nih a thlahtu organization sinah report a tuah i fak piin an rak buai. (CHRO nih hi kongah a chung thil sining an phuan duh rih lomi a tampi Cherry Zahau zong nih a herh ahcun a phuan te lai ka zumh.)\n5. Lailenpi khua i Airstrip an tuahmi khi Mission Avation Fellowship nih an tuahmi a si i cucu England Siangpahrang chungkhar nih bawmhmi bantuk hna in Dr. Sa Sa nih England Siangpahrang te chungkhar he hman an ithlakmi hna facebook ah post in ca a rak tial caah MAF cu biatak tein an ngaih a chia. An lung a fak i January 7/ 2020 zongah Yangon ah Press release an tuah i thil sining an fianter. A herh rihmi USD sing hnih fai ca zong thawh an duh set tilo caah tu tiang rian aa lim khawh lonak a si.\n6. 2015 Hakha kokek puicimh le harton lio zongah US embassy hmai i hman aa thlak tthingmi kha ipost zau in Hakha nan lungrethei hlah uh bawmhnak cu zat kan hal piak hna tiah a post. Cu kongah a tawlreltu upa tampi zong an ngaih a rak chia. Hakha Rescue Committee nih Hakha kokek harnak ca bawmhnak a pemi cazin an khumh mi chungah Dr. Sa Sa min hrimhrim aa tel lo. (Pumpak soisel le doh siloin kan miphun caah hruaitu pakhat mizapi nih arfi bang kan i zohthla tukmi hna an sining dik hi kan hngalh cio ah a tha tiah ka ruah caah tu bantuk in ka hun tialnak a si) Note: Hi kong hi hmanthlak kan langhter bantukin “Salai Zing Hmuh” timi Facebook nih amah timeline ah a tarmi lak chinmi a si.\nNLD Cozah Nih A Timhmi Vialte U. Win Thein Nih A Phuan Cang+Video\nDr Anthony Fauci nih Coronavirus i khamhnak Vaccine Kong Cu Fiang Taktak In A Chim Cang


Min Aung Hlaing Ralhrang Nih Kawlram Cancer Le Zawtnak Ah An Chuahpi Dih Cang! – The Cherry Par\nMin Aung Hlaing Ralhrang Nih Kawlram Cancer Le Zawtnak Ah An Chuahpi Dih Cang!\nKawlram Cancer le Zawtnak cu MAH le Kawl Ralkap An Si: PG(50)\nMipi le ram caah nunnak pek ding in Ralkap biakam cu asi nain! Ralkap Nu le Pa cu Mipi, Ralkap Pipu zong Mipi, tihi Ralkap lungput cu asi nain. Ralkap lawng lawng hi Nu le Pa asi tiah an thlen ai. Mipi Pipu zong Ralkap tho tho an ti chih cang.\nKawl Ralkap nih khumzual in kan chanchuah caah Kawlram a derh khawh hi asi an ti cang. Mipi nih Ralkap sin ah Leiba nan ngeih ti phun in an i lak cang. Uk Sang Cawnpiak ning cu; Ralkap cu mipi saal nan si. Ṭuan piak mi si loin, Ṭuan piak tu si uh. Not to be Served but to Serve kha asi.\nMAH te chan ahcun Saal cu bawi dirhmun ah anmah tein an i Cuai thlirh cang. Saal an bawi ah ram a rawk timi Chin Pupa phung a tling bak ve. Ralkap cu Politics, Economics le Uknak cu Pupa ro le an covo ah an i ruah cang. Ṭum an duh ve ti lo. 25% hmunhma an i lak mi hi Politics le Sipuazi ah ralkap lubik si zungzal nak caah asi. MAH nih Uknak an kan chut nak amuru cu “Ralkap pennak hmun camcin seh kumkhua in” timi vision asi.\nRamrian le Uktu dirhmun in Ṭum an duh ti lo caah an ban in rawtin thlak an hau. A chut in chuh an hau. Cabuai cung biaruah nak men in cun an hrik a thak ve ti lo. An cihmih lo ahcun Kawlram a dam bal ding asi ti lo. Kawl ralkap cihmih awk caah Setan he hmanh Ṭuan ṭi ah, a poi nak a um lo (Sir Winston Churchill Bia Roling). MAH le Kawl Ralkap Cihmih awk ah a doh mi cu kan hawikom an si ko. Buu khat ah um le um lo ah buaipi ding asi rih lo. MAH le SAC Kan thlak khawh hnu ah Ṭuan ding mi hmaba rian ah chiah rih ko uh Sawhthelh le Kawi fim rual hna.\nPanglong cu a rawk bak lo, England SPH sin ah record le Documentation a um dih. Nain Ralkap nih tlinter an duh lo, an mah LAL zungzal nak caah asi. Panglong cu tlinter dah tilo, a kong ceih ṭhan awk a um ti lo. NCA le 21st Panglong Conference ti hna cu Lih lawng sihlah, hrawkhrol deuh asi ko.\nMAH le Ralkap Cihmih awk ah Ramdang nih bawmhchan ding in NUG nih hma a lak. Mipi, CDMers le GZ nih rilcat Deng in le Thisen in kan doh ve. Mipi thisen tampi a luang cang. NUG keneh belte a nuar tuk rih. A cio cio ah aa lawh lo, MAH doh cio cio ah. “Popularity in a doh tu le Thisen in a doh tu”. Khuasiksem a chuak, chimh ngam hmanh asi lo.\nCucaah aho vialte nakin CDF cu ka Upat deuh, Ka Salam deuh, a cung nung deuh, a ropui deuh, a Lian ngan deuh, a puitling deuh, Ram le Miphun Damnak tling phawrh tu ding, Zalen nak le nun Duhdim tlun pi tu ding, an si ko.\nAruang Umloin Mipi A Hrem i A Thattu MAH: Without Reasons Tanbo: PG(48). Dalaan biafang btkin tu lio a laarmi biafang cu “Aruang Umloin” tihi asi (Wiothout Reasons / အကြောင်းမဲ့). MAH le SAC tuahserhnak vialte hi Without Reasons lawngte an si. Misual bik Damiah le Gangstars hrim hrim an si cang ko.\n“Ṭih hna seh” “Lau hna seh” tiah A Hrem hna, a that hna, thong a thlak hna, Media pawl zong a tlaih hna, taza a cuai hna, Khuachung ah meithal an puak, Khuapi mei an duah, a bu bu le a rual rual in, mino hna cu tuksapur tuk in an thah hna, tbkin a tam tuk ngamsam. MAH sualnak hi cazin tuak khawh nak pinlei asi. Minung fa fa nih celh ding ci asi lo.\nMipi cu Ṭihnak Thlarau le lungthin in, thaw khumh ding in aa zuam. Uknak ka khumzual Chung a ti mi hi, Kawl Ralkap le Amah LAL zungzal nak caah asi. Ralkap Party USDP cu Ṭihphan nak Thlarau cu Nunnak thaw in MAH nih an hnar bak ah a chuah hnawh hna. Cu nunnak thaw in USDP le Pyusawṭhi cu a nungmi an si. Mifim rual rual le Drs. pipi hna nih USDP an um hi, ṭihnak Thlarau pek an si caah asi. Lim hamh in MAH nih a hamh hna i a molh ter cang hna. An ramkhel lamthluan le hmuitinh zong mipi le ram damnak caah asi lo. Alam kip in mipi ṭhanchonak le siṭhatnak caah asilo.\nChinram le Chin miphun nun duhdim nak caah asilo. Mipi kan tem ṭuarnak le kan thihloh nak hnuchit in, USDP ah an um peng mi hi, anmah siṭhat nak le Bawi ṭuannak, LAL zungzal nak caah asi. Pathian pekmi Thlarau le Nunnak cu a thih cang i, MAH pek mi Thlarau le Nunnak lawng an i ngeih cang caah asi.\nDrs Pipi hna nih MAH le SAC Tanbo le ṭhiangṭhunh nan si ve hi cu: Khuaruahhar minung nan si ko. Pathian tanbo le ṭhiangṭhunh nan si khawh lo hmanh ah Chinram le Chin Miphun ṭhiangṭhunh le Tanbo nan si ve cang nak lai, Mipi sinah rak kir cang uh! Nan khuazing Dr pa telin!\nPathian kutzung ningin Nunnak nan ngeih ṭhan khawh nak lai USDP party in i phuah uhlaw, CDF sinah Surrender rak tuah zawk uh! Minṭhat cungnung nak he rizung mual liam ding ah CDF sinah rak i fonh dih cang uh. Dr pa pakhat naa fonh khawh ahcun adih ko. Sheol ah khuasa ve hnu, Thlanlung ah, zunhnawh le Ekhnawh nakin nan luat nak hnga, CDF sinah ra cang uh, caan um lio ah! Pu Hrang Nawl Family si ve awk ah (USDP le an Drs te) CDF ah ra cang uh! Credit: Saya Rung Kaw\n← Hakha Le Thantlang Karlak Ah Ralhrang Pawl Cawlcanghnak Cu Fih A Nung Tuk Hringhran!\nA Poi Ko; Rev. Thian Lian Sang Tangka Sing 40 Ralhrang Nih An Lakpiak Hlei Ah An Tlaih Rih! →


Zumhtlak Sal - A VEL IN KHAMH KAN SI\nJoshuah 24:15, "Nihin ahhin nan biakding pathian i thim u; Kei le ka chungkhar tu nihcun Bawipa kha kan biak ko lai."\n(Bawipa kha a rian kan ttuan ko lai.)\nJoshua cu a hruaimi mipi sinah a ttha mi ralrinnak a pek khawh lawng siloin amah pumpak hrimhrim nih a zumhnak kha tuahnak in lam hmuhsaktu Hruaittu ttha asi. Israel miphun hna sinah a timi hna cu, "Zungzal a nungmi, Pathian kha bia tiloin, a rian an tuan duh ti lo ahcun, zeibantuk pathian an biak kha a poi ti lo. Zeicahtiah, Pathian dah tiloah cun a tthami pathian dang an um ti lo i an chia dih ko." Sinain Mipi theih in a thanhmi cu, "Kei cu bia ka khiah cang; kan ruahnak ka fun cang, KEI LE KA CHUNGKHAR NIH CUN BAWIPA KAN BIAK KO LAI." Caan tampi ah inn chungkhar ah pa bik nih hi bantuk a fekmi Zumhnak thanhnak hi inn chungkhar an hruainak ah a um tawn lo tikah chungkhar ah hruaitu ttha nih an chuahpi mi thluachuah thilttha vialte kha chungkhar nih tingco loin, buaibainak chungah an um tawn.\nJoshuah nunnak in kan hmuh khawhmi cu, Pathian kan biak ko lai tiah a thanh hlan ah siseh, a thanh hnu ah siseh, a thanhmi a zumhnak hi a KAA in a chim lawng asi lo kha a fiang. A nunnak hrimhrim in pumpeknak a ngeihmi zumhnak le aa nunpi mi sining a rak si. Hibantuk in a zumhnak kongah thil pakhat cung le tlaihmi pakhat cungah fek thup in a dirmi pa, Joshua nun hin thil tampi kan cawn khawh.\nKamhmi ram, Kanan ram hlathlai awkah minung 12 thlah an si lioah, an va hmuhmi hmun le hma; kamhmi ram kongah Kaleb le amah, Joshua lawnglawng hi Thawngttha lei in an va hmuhmi kong a phurmi an si. (Positive Report) Cu lawng siloin, "Bawipa bawmhnak he cun hi hmun hi kan co khawh ko lai ti hrimhrim kha fek tein an zumhnak a langh termi an si." An hawi le mitam deuh nih an chimmi; mi tamdeuh uarmi nih khan a zumhnak a tei khawh lo mi asi lawng siloin a zumhnak cungah fek tein a dir mi pa asi. Pawngkam chimmi le zumhmi le hmuhning nih a zumhnak le a dirhmun kha a hnial khawh lo mi pa asi. Hruaitu pakhat dirhmun in zumhtlak le a dirhmun a fekmi pa asi. Pathian biakam cungah a dir, aa hngat i, pehzulh tein mipi kha lungtthawnnak a pek peng hna.\nAmah chan ca lawng siloin, a ra laimi hruaitu kong zong fakpi in a ruatmi asi. Jordan tiva an tan khawh tikah, Pathian lamhruainak hngalh pengnak ding caah lung pa hleihnih a char ter hna. Hi sullam hi ngakchia nih an nu le an pa an hal hna tikah, Pathian thawnnak nih zeitindah Jordan tiva a rak lehdih nak kong kha chimtthan khawh nak ding caah a tuahter mi hna asi. Cuticun Joshua cu Bawipa rian kha a nunnak a dongh tiang fek tein a ttuan. Ano lio i a tuahmi thiltha dang vialte cungah khan a za cang tiah, lungtling in um siloin, a nunnak a dongh tiang, kum 110 asi tiang fek tein Pathian rian a ttuan i Pathian hmaiah zumhtlak nun a ngei.\nTlukrilhnak le pialnak um lo tein, zumhtlak te le fek tein, Pumpeknak he Pathian kaltak lo tein a thih tiang a dirngamnak zumhnak hi Joshua nunnak in kan cawn khawhmi nunzia ttha asi. A Nunnak ah, zeithil kong paohah Pathian kha hmaibik ah a chiah zungzal i, Pathian biakamnak in thazaang a lak zungzal. Joshua le a chungkhar cu fek tein Pathian an biak i, an zumtu hawi vialte nih Bawipa an zaamtak tiang zongah an nih cu Pathian caah an nung i, zumhtlak nun an ngei. Nang na nunnak caah tah, Pathian caah zumhtlak nun ngei in nunnak pek dih dinghi na nun hnawhchan hmuitinh asi ve lai maw?\nTheihternak: Lasserre Bradley, Jr nih a tialmi capar "Men of faith" tharchuahmi asi.


“Mipi nih SAC he biaruah ding an duh lo”: US Ambassador hlun Scot Marciel he biaruahnak – THE CHINLAND POST\nThe Chinland Post | 2022 May 19 – Myanmar ram ah State Administration Council (SAC) nih hramhram in uknak a lak hnu ah, hramhram in thil a tuahnak pawl, ramkhel he pehtlai in thong a tlami pawl thlahpiak ding le a dohtu pawl he biaruah ding in ramdang nih forhfialnak cu zeirel loin a um.\nNitlak lei ram pawl nih phihkharnak an tuah hnawh ko nain a pawngkam thazang ṭhawng a simi India le China nih cun anmah chawleh khamnak ca lawngah an i zuam. Association of Southeast Asian Nations (ASEAN) nih cu kong he pehtlai in ruahnak adang cio an ngei i a cheu phu nih SAC he pehtlaihnak an tuah bantuk in a cheu phu nih a dohtu National Unity Government (NUG) he pehtlaihnak tuah ding in an hal ve.\nMyanmar ram buainak tawlrel khawhnak ding le ramdang teltumnak cungah Myanmar ram he pehtlai in US Ambassador 2016 in 2020 tiang a rak ṭuan i atu Stanford University ah a ummi Shorenstein Asia Pacific kherhhlainak zung ah rian a ṭuanmi Scot Marciel le The Irrawaddy thawngzamh biaruahnak cu The Chinland Post nih a tlak ning in Laica in leh chinmi a si.\nThe Irrawaddy: Hramhram in uknak lak a si hnu ah ngaihchiatnak thil tampi ton a si. SAC an dirhmun thlen khawhnak ding asilole an zia ṭhumhter khawhnak ding caah hnekchihnak lawng nih a zat lo. Ramdang le ASEAN phu hna nih Myanmar ram mipi hna hi zeitindah an bawmh ding a si tiah na ruah?\nScot Marciel: Ka ruahmi thil pahnih a um. A pakhatnak cu ASEAN nih hi buainak hi a tawlrel kho lai tiah ka ruah lo. A fiangmi cu ASEAN lawng nih cun a tawlrel kho lai lo. ASEAN hnatlaknak 5 hi tinhmi ngei tein biakhiahnak rak tuahmi a si nain a tak rianṭuannak a um lo i ka ruahnak ahcun, a tu Myanmar ram sinning he zong aa tlak lo. Cucaah, ASEAN hnatlaknak 5 rinhchannak hi palhnak a si lai. SAC nih zeitikhmanh ah a thin a ṭhumh lai lo caah ASEAN hi sualphawt tuk awk a ṭha lo.\nA pahnihnak ka ruahmi cu NUG le SAC a dohtu pawl he ṭha deuh in tonbiaruah an herh tiah Malaysia ramdang lei Minister nih zapi theih in ruahnak a cheuhmi kha a biapi. American i a pahnihnak ramdang lei Secretary Wendy R. Sherman nih Daw Zin Ma Aung cu Washington D.C ah a ton kha hmuh khawh a si.\nThe Irrawaddy: Tlangcung hriamtlai phu pawl le NUG hi American le ASEAN nih tonbiaruahnak an ngeih ding ah a ṭhabik thimnak si tiah na ruat maw?\nScot Marciel: Cheukhat minung nih NUG hi an lungtling dih lo ti cu ka theih. Asinain, NUG cu SAC nak in a let tampi phungning tein a biapi deuhmi a si cu a fiang. NUG le Myanmar ram hi Democracy lam cungah kal kho ṭhan ding in aa zuammi pawl he pehtlaih hi hmual a ngei tiah ka ruah.\nThe Irrawaddy: ASEAN hnatlaknak 5 hi a kal kho lo i mipi nih an chim lengmang caah ASEAN he pehtlai in ceihhmainak a um. Kanmah zong hntlaknak 5 i a rawl tarhmi kan si. U.S le nitlak lei ram hna nih Myanmar ram buainak cu ASEAN kut cungah an apmi hi an ceih ngai. ASEAN hi thil a tuah kho lo, Ṭhawnnak a ngei lo, Myanmar he pehtlai in a tlamtlinhmi a um tuk lo kha theih a si. Zeiruangdah nitlak lei phu hna nih Myanmar buainak hi ASEAN kut cungah an ap?\nScot Marciel: Tlukruang tein ka chim a si ahcun, American nih atu buainak hi ASEAN nih a tawlrel ding a si tiah ruahchan ding a si lo. Biatak kan chim a si ahcun, atu buainak a tawlrel kho ding ramdang ram pakhat hmanh a um lo. ASEAN nih a bawmh khawh lai. Cucaah, hnatlaknak 5 le adang thil kong a phan ṭhan lai.\nHnatlaknak pawl ṭuanchuah a si lo lengah a sinning he aa tlak lo. Kahdaihnak kan chim a si ahcun, SAC nih hramhram thiltuahnak a dirter i dai tein duhlo-langhternak nawl a pek ahcun hmual a ngei lai. Asinain, cu bantuk in a si kho lai tiah a ruatmi nan um maw?\nA pahnihnak cu biaruahnak a si. Myanmar rammi caah chim ka thiam lai lo nain mipi hna nih SAC he biaruah ding cu an duh lo. An ṭhawnnak thlak ding lawng an duh. Ramdang nih a tak in ṭuanchuah khawh a si lomi biaruahnak hal len loin mipi pawl an thachuahnak kha a hnatlakpi ding a si.\nThe Irrawaddy: Ahlan ah American cu Myanmar ram Democracy phung a dir khawhnak hnga thapetu ah a biapi bik a si. 2008-2009 lioah Asia kong he pehtlai in biatak thlak le biaruahnak telh in Myanmar phung caah a biapi bik Campbell a um.\nSualpawtnak le conglawmhnak phungning tein phihkharnak tuah a si ko nain thlennak a um ahcun kan hnawh ṭhan lai tiah rak chimmi a um. Culio i SAC le a dohtu karlak ah a tluangmi pehtlaihnak a rak um. American nih ASEAN biaruahnak in Myanmar ram buainak hi 2000 hnu lio bantuk in thangzang chuah in a ṭuan kho ti lai maw?\nScot Marciel: Mah biahalnak hi a ṭha tuk. Myanmar ram Democracy, Daihnak le Federal dirhmun a kal khawhnak ding ah American le Biden cozah nih hnatlakpinak a ngei. Asinain, keimah ruahnak ahcun, Myanmar ram ah Democracy a len khawhnak hnga a tuah khawh dingmi thil ka ruat kho lo.\nRalbawi hna nih a tak rianṭuannak kha an lung ah a um lo i ṭhawnnak lawng kha an ruah caah American siseh, ASEAN siseh thimawk tampi an ngei lo. Ṭhawnnak an tlaih khawh nak hnga caah a mipi zeitindah a tuah hna timi kan hmuh cang.\nCucaah, palai hna caah lam a bi cang timi hi a fiang. Cozah rian ka ṭuan rih i ka ruahnak ah zeibantuk ruahchannak hmanh a um ti lo caah SAC he biaruah ding a si, an caah ruahchannak ser i zuam, an rianṭuannak thlen khawhnak ding caah, thuk piin khuaruah ding ah tha a tho tiah ka chim a si ahcun harnak caan ka tong ko lai.\nThe Irrawaddy: Hriamnam phihkharnak telh in a dang phihkharnak, hnek chih ding a si tiah na ruat maw? ASEAN le China, India le Thai bantuk ram hna tah zeitindah na hmuh?\nScot Marciel: A tulio caan ah thim awk tamtuk a um lo. A tlawmbik Myanmar ram hi Democracy lamcung phak khawhnak ding caah biaruahnak hi ruahchannak a um lo. SAC nih ram daihter in le hmual ngei tein a uk kho lai tiah ka ruat lo. Cucaah, a ṭhabik cu SAC phihkharnak, adang lam in hneknak le ramchung ramleng hneknak nih a ṭhanchoter bik lai tiah ka ruah. Asinain, a fawimi thil a si lo.\nThe Irrawaddy: Myanmar nih rari kaupi a ngeimi China le ralzaam hna dornak a pe duh lomi Thai bantuk pawngkam ram kan ngeih hna. Buainak ruangah annih zong thilrit an ing. SAC siseh, Democracy cozah siseh, zeibantuk cozah poah China nih a hnatlakpi hna. China le Thai nih zeihmanh tuah loin SAC hneknak tuah ding cu a har. Na lungtling ve maw?\nScot Marciel: A lenglei hneknak he pehtlai in riikhiahmi a um ti cu ka hnatla. Cucaah, a fawimi a phichuak a um lo. Myanmar rammi dihlak ngawt in SAC hi doh a si ko nain China nih SAC hnatlakpi ding in a thatho. Mah zong hi aa thleng lai tiah ka zum lo.\nSAC nih ṭhawnnak a ngeih deudeuh poah ramri ralzaam le buainak a lut chin timi cu Thai cozah nih a hmuh te ko lai tiah ka ruat. Thai nih amah lam tein hneknak a tuah lai, SAC zong nih a lam awn khawhnak hnga hneknak a tuah ve lai tiah ka ruah. Cuti an tuah lo a si ahcun, a fak tukmi minung le minung i bawmh khawh lomi buainak telh in buainak cheukhat Thai nih a tuar te ko lai.\nThe Irrawaddy:“Minung le minung bawmhchanhnak” timi biafang na hmanmi hi a ṭha tuk. SAC nih cu kong he pehtlai in a thluak a buai tiah kan theih. Asinain, Myanmar rammi sinah ramri lonh in bawmhnak a phanh khawhnak hnga caah cun Thai hi a biapi bik a si. Hramhram in uknak lak a si hnu in American riansang ngeitu pawl an kal hi a tlawmbik voi 4 a si cang caah zeitindah na ruah? Bawmhnak pek dingah Biden cozah nih Thai cozah he fonh in rianṭuanṭi ding a si maw?\nScot Marciel: American le Thai karlak ah atu kong biaruahnak tampi a um. Zeipawl dah an i ruah timi cu ka thei lo. Ṭha tein ka thei lo. Asinain, ka ruahnak ah, American le Thai hi hramhram in uknak lakmi cungah an hmunning aa khat lo nain Thai le Myanmar ramri karlak i mipi bawmhnak a herhmi cungah tawlrel khawhnak ding lam an kawl ko lai.\nMyanmar i a hawikom ram a si ruangah SAC he pehtlaih zong hi Thai caah harnak pakhat a si timi hi hmuh khawh a si. Asinain, ralring tein tawlrel khawhnak lam a um tiah ka ruah. Cu bantuk biaruahnak cu Thai le American karlak ah a um tiah ka ruah. Cu bantuk biaruahnak thawng cun Myanmar rammi aiawh in ramri le ramri lonh lei ah bawmhnak phak ding in a ṭhawng deuhmi thazang chuahnak a si lai tiah ka ruah.\nThe Irrawaddy: 1988 hnu in Thai lengah American zong nih Thai-Myanmar ramri ralzaam pawl nih dornak nawl an halmi cu an sianh ngai cang. Tutan zong mifim pawl, zapi zaran minung pawl, thiamnak a ngeimi pawl, artists pawl le thawngzamh minung pawl Myanmar ram in zaam a si. Myanmar ram caah cun sunghnak a si ko nain an phaknak ram caah cun miaknak a si. Cu bantuk minung hna nih zatlang phu caah ṭhatnak nganpi an chuahpi lai tiah na ruat maw?\nScot Marciel: A si. Ka lung a tling ko. Cozah riansang tlaimi pawl bantuk in biachim ka duh lo. Asinain, American le adang hmun ah dornak nawl a halmi ralzaam hi vawlei pumpi hmunkip ah um a si caah ralzaam cohlan hi a rangmi rian a si lo. Na chim bantuk in American nih Myanmar ralzaam pawl a cohlannak hna kong tuanbia a ṭialmi ram a si. Cuticun a si rih ko lai tiah ka ruah.\nMipi tampi nih an umnak ram ah kir in ṭhatnak chuahpi an duh ko nain thil sinning nih a pe lo. Ram chungin a chuak duhmi cu American cozah nih a cohlan ko lai tiah ka ruah. Asinain, atulio vawlei pumpi ah ralzaam an tamtuk i rian pakhat in ṭuan a hau.\nThe Irrawaddy: A dang ram bantuk in Myanmar rammi hna nih atu bantuk ralkap si loin a fimthiammi ralkap a herh. Mipi hna nih zeiruangdah hriamtlaih in an doh tiah na ruah? Myanmar ralkap kong na rak ṭial. Ralkap chung le himnak kong kan ruah ta law kan duh ko?\nScot Marciel: Hriamtlaih dothlennak dah ti lo adang lam a umti lo tiah mipi hna nih an ruahmi dirhmun tiang a phak hi ṭha lo. Zeitin hmanh in bia ka khiak kho hna lo. Vanchiat bak a si ko.\nAsinain, SAC nih mipi hna dai tein duhlo-langhternak cu a phih. Cucaah, mipi tampi nih hriam an tlaih cu ka ruahthiam khawh. Myanmar ralkap hi a biapi tukmi phu a si, lunhrual tertu phu tlawmte chung in phu khat a si ve tiah ramchung le vawlei pumpi mi cheukhat nih an chim caah mah ca ka ṭialnak hi a si.\nAsinain, ka hnatla lo. Thil sinning te chim a ahcun, lungrual tertu phu a si ding si ko nain cuticun a um lo. A tamtukmi ṭhencheunak le buainak a chuah tertu hrampi pakhat a si.\nRalkap chung ah a fiamthiammi ralkap siter a duhmi minung an um cu a fiang ko. Asinain, hruainak lei ah a sualtukmi le sualphawtnak in luatnak kha thuk piin hram a bunh cang caah ralbawi pawl he biaruah cu a si kho lo.\nMyanmar ram nih ralkap phu khat ṭha tein a herh. Asinain, cu ralkap cu mipi cozah sinah rian a ṭuanmi le thlennak nganpi a ngeimi ralkap a si a herh. Kum caan saupi a rauh tikah a ṭhencheu tukmi nunphung ser in mipi tuk loin nuhrin covo a upat a herh.\nBiakilh: Lehpalh sualmi le biafang relrem lo a um sual ahcun, rak kan theithiam hram ulaw ruahnak hun kan cheu te ulaw tiah ~Editor\nPrevious Myanmar ram ah bom ruangah hliamhma a tuarmi thla thum chungah zaa leng an si\nNext A zaam in aa thup lengmangmi ralzaam nun


Australia Cozah nih Myanmar Visa Atlaimi cu an sining zoh in (PR-zungzal um khawhnak nawl) tiang pek a timh cang. – Hakha Cherry\nAustralia Cozah nih Myanmar Visa Atlaimi cu an sining zoh in (PR-zungzal um khawhnak nawl) tiang pek a timh cang.\nAustralia cozah nih tulio kawlram buainak ruangah kawlram mi visa in aum mi vialte an visa adih zongah an tlung duhlo ahcun hramhram i kan tlung ter hna lai lo ati.\nCucaah Students pawl caah ruah channak nganpi aum ko. Rian tuan in Legal tein Australia ram ah um nak nawl kan ngeih lai ti afiang.\nRam vialte ah um du ahcu visa sok ahau mi asi zei ram poh, nain Australia cozah nih cun visa kong zeihman achim lo. Cucu PR Permanent Residence) hi asi ko. Credit,, Chawche Bawi Za Kam\nNegative side View cu asilo.Nizan ah CRPH nih National Unity Government(NUG) tiah Kawl ralkap cozah(SAC) ralkah cozah(စင်ပြိုင် အစိုးရ) an hun dirh. Cu ralkah cozah dirhmi ahcun President telh in ministers 15 in dirh a hunsi. Mi tampi nih lawmhnak le conglomhnak he dawn asi. Kannih Chin mi zongnih hi minister 15 ah savo 2 an kan pek caah kan i lawm cio.cheukhat nih President le State counselor Daw Suh kha an hmun ţhingah an chiahţhan hna caah 2008 Phunghram in an kalpi, cucahcun hi NUG rianţuan hi 2008 Phunghram nunter bantuk asi a timi zong um asi. Hi chung ahhin ka hmuhning ka langhter ve lai.\nPresident+ State Counselor + Defence + Finance tiah tlaihkhip than i an duhmi paoh tuahter, an ngamh lo deuhmi ramleng pehtlaihnak ah soirawl tarh in hei tar le a tlumalnak vialte i huidih ţhan khi ka lawhter.\nCucahcun khatlei in ruahchannak niceu a tlang canglai tiah i ruahchan le i lawmh lioah khatlei in mahkel sinak lam a panh mi ko ka lawhter caah kaa lawm rhlu kho hrim lo.\nThih-dan pek death sentence hi kan dirpi awk a si maw?


Kan I Thlau Ning CDF Mindat Nih Meithal Kuan Fang Pakhat Hmanh Puah Lo In Sakhaan An Lak — Chin Miphun Tlangau\nKan I Thlau Ning CDF Mindat Nih Meithal Kuan Fang Pakhat Hmanh Puah Lo In Sakhaan An Lak\nMindat CDF nih meithal zunkhat hmanh puah lo in ralhrang umnak sakhan an lak khawh,Bugyi pakhat tel in rallokap minung 2 nih an hriam chiah in CDM an lut.Thlanglei laitlang Mindat peng chung khuahme pakhat ah a ummi Makyi-Ingnu (မကြီးအိမ္ႏူးရွိ) palik sakhan cu Mindat -CDF phu nih July 24 ah kal in an doh hna ah meithal zunkhat hmanh puah lo in an lak khawh,rallokap lei in Bugyi pakhat tel in palik le rallokap minung 6 nih an hriam an chiah.\n“Kahdoh maw si lai,CDM dah luh si lai tiah hal an si tikah ,tuan te in CDM luhduh mi an rak si caah a tlamtling, meithal zunkhat hmanh puah lo in kan tlam a tling,palik le rallokap zong an i tel” tiah Mindat -CDF he pehtlai in pakhat nih a chim.\nCu ka palik sakhan an lak khawh lio ah hriamchia in CDF he a fonh mi hna cu sakhan in rianngei , ralkap university no.55 ah a dih mi Bugyi Thein Htayt(သိန္းထိုက္), rallokap minung 2 le palik 3 an si tiah theih a si.Makyi-Ingnu(မကြီးအိမ္ႏူးၿမိဳ့) khua cu Seihphyu(ဆိပ္ျဖဴ)- Saw(ေဆာ) -Kanpalat( ကန္ပက္လက္) Palatwah (ပလက္ဝ) lam cung ah a ummi a si, cu sakhan ahcun ralhrang minung thazaang 20 leng an um nak a si nain , a cheu cu CDM ah lut mi an si tiah CDF sin in theih a si.\nRallokap sakhan an lak lio ah meithal 22 le meithal kuan, hriam dang thilri zong kan lak khawh tiah CDF lei in biachim nak nawlngeitu pakhat nih a chim.\nMah Ti Hin Cun Min Aung Hlaing Nih A Kut Tang Ralhrang Pawl A Thah Dih Te Hna Lai Hih


Chinnu Pi Thet Mon Myint Bia Chim Mi Hi A Tiru Ko Mipi A Lauter Dih Hna – Onlinenungak\nChinnu Pi Thet Mon Myint Bia Chim Mi Hi A Tiru Ko Mipi A Lauter Dih Hna\nLemcang Thet Mon Myint Nih biadik a chim, Thil biapi pahnih taktak Myanmar ram mipi dihlak sin ah a langhter ve cang! A Pakhatnak ah a biapi ngaimi a langhtermi: Tulio rampi sandah piahnak ah Civil sawhsawh bantuk tein thil i hruk ko uh, Sandah a piahmi dihlak nih NLD Angki, NLD Flag tlaih le angki hruk hrial uh! Cun Angki a senmi hruk zong hrial uh. Myanmar rampi faktuk in buai ding in a sertu, buainak hram a thok tu cu NLD an si ti bantuk in mawhchiatnak a rak um cang kha nan theih cio ko.\nTutan Sandah piahnak hi NLD party dirkamhnak, NLD party lawng sungh zatlaknak tonmi a si lo. Ram mipi dihlak, rampi kan sunghnak a si. Ram mipi dihlak nih ralkap hramhram uknak hlonh dingin kan i timh lio a si timi thei cio hram uh, Party in dir hlah uh, rampi mipi dihlak in dir u sih” tiah a langhter.\nA Pahnihnak ah a langhter rihmi cu: ram mipi, Cozah zung riantuan dihlak zong nih Civil Disobedience timi movement a i tel cio hna u sih. Cozah riantuan pawl ralkap tang um duh lo ruangah rian aa phuak mi pawl caah biatak tein dir cio fawn hna u sih. Kan za tein ralkap Cozah doh hna u sih law ralkap hi sung cikcek hna seh” tiah a langhter fawn.\nThet Mon Myint catial mi taangah pakhat pa nih ” Midang zalam zawh in sandah kan piah lio ah in ah hnangam tein an um ko” tiah comment a pek mi cu Thet Mon Myint nih ” Ka inn ah ka um sawhsawh maw timi cu rak ka zoh tuah caa” tiah a leh colh ve. Ralkap cozah an sungh khawhnak ding ah biatak tein ca a tial i mipi thazaang peknak a tuah cuahmah ve. Credit: VOM


Tutan UEFA Mens’ Player of the Year Caah C. Ronaldo Vote Hmuh Mi Cu Zaangfak Bak Si Ko – Chin World News Evening\nAugust 30, 2019 Salai Van Sport\nRuah chukcho awk: 2018-2019 season UEFA Mens’ Player of the Year caah thim Cristiano Ronaldo vote hmuh mi cu zaangfak lei khi a si. Lionel Messi le UEFA Mens’ Player of the Year co tu Virgil Van Dijk nih an tei taktak khi si.\nKan theih bantukin 2018-2019 season chung i UEFA Mens’ Player of the Year caah thim mi hna chungin Liverpool le Netherlands defender simi Virgil Van Dijk nih a thiambik laksawng a hmuh pin ah Defender of the Year zongah amah hi thim chih a si fawn.\nVirgil Van Dijk cu 2018-2019 season chung i UEFA Mens’ Player of the Year caah thima si i, Lionel Messi le Cristiano Ronaldo cu a tei hna. Tutan ah UEFA Mens’ Player of the Year voithum tiang a dong cang mi Cristiano Ronaldo vote hmuh mi ning cu zumh lei ding khi si lo. Van Dijk le Lionel Messi nih vote hrimhrim in an lonh taktak khi si. Tutan UEFA Mens’ Player of the Year caah vote pek ning cu a tanglei bantukin si.\n1.Virgil Van Dijk (Liverpool & Netherlands- 305 pionts) 2. Lionel Messi (Barcelona & Argentina)- 207 pionts.3. Cristiano Ronaldo (Juventus & Portugal)- 74 pionts.4. Sadio Mane (Liverpool & Sebegal)- 51 pionts. 5 Mohamed Salah.(Liverpool & Egypt)- 49 pionts. 6 Eden Hazard ( Chelsea/Real Madrid & Belgium)- 38 pionst. 7. Matthijs de Ligt (Ajax/ Juvenrus & Netherlands)- 27 pionts 8. Frenkie de Jong (Ajax/ Barcelona & Netherlands)-27 pionts 9.Raheem Sterling (Manchester City & England)- 12 pionts.\nThazaang Tampi An Pek Ve Hrim Lai: Zeibantuk Minung Dah Ka Si? Zeibantuk minung dah na si i zeidah na zumh ti kha na hngalh ahcun hneknak na ton tikaha a ṭhami biakhiahnak na tuah khawh lai.\nNANGMAH SI LAW ZEITINDAH NA TUAH LAI? Mah thil sining hi na mitthlam ah cuanter hmanh: Karen cu nuamhsaihnak puai ah a phaknak minit pahra hmanh a rauhhlan ah a hnulei in a theih tukmi aw pakhat kha a theih.“Ziah, mah kaa ah cun na dir ko?” Karen cu a hnulei ah aa mer i a hawinu Jessica kha a chin on kami beer thawl hnih he a hmuh. Jessica nih Karen kha beer thawl khat a pek pah in “ka ngakchia tuk rih, ti hlah mu” tiah a ti.\nKaren nih al a duh ko nain Jessica cu a hawi a si fawn. Nuamh a thiam lomi tiah a ti ding zong kha a duh lo. Cun Jessica cu nu ṭha pakhat a si. Mah a dinnak thawngin zeidah a cang hlei lai. ‘Beer din pei a si ko cu. Ritnak siivai hmanmi hmanh a si ṭung lo’ tiah Karen nih a ruah. Nangtah Karen bantuk thil sining na ton ahcun zeitindah na tuah lai?\nRUAT THAN: Mah bantuk thil sining ah a ṭhami biakhiahnak tuah khawh awkah zeibantuk minung dah ka si i zeidah ka zumh ti kha hngalh a hau. Cutin na hngalh ahcun midang nih na cungah huham an ngei kho lai lo i nangmah tein biakhiahnak na tuah khawh lai.-1 Korin 9:26, 27. Mah tein biakhiahnak tuah khawh awkah zeitindah na tuah khawh? A hnuah aa telmi biahalnak hna kha phi law tuahchun hmanh.\n1. KA ṬHATNAK CU ZEI HNA DAH AN SI?: Thil ti khawhnak le sining ṭha hna ngeihmi hngalhnak nih mahle mah i zumhnak a ngeihter. BAIBAL CHUNG I ZOHCHUNHAWK: “Phungchim cu a thiam lo zong ka si ko lai, sihmanhsehlaw hngalhnak ah cun ka niam deuh hrimhrim lo” tiah lamkaltu Paul nih a ṭial. (2 Korin 11:6) A hngalhmi Baibal fimnak thawngin ralchanhnak hna a ton tikah fek tein a dir kho. A ṭhatlonak in chimmi bia ruangah amahle amah aa zumhnak a zor lo.-2 Korin 10:10; 11:5.\nNANGMAH LE NANGMAH I DOTHLAT. Pahrang na ngeihmi asiloah na thiammi pakhat kha a tanglei ah ṭial. Atu na ngeihmi sining ṭha pakhat kha ṭial. (Tahchunhnak ah, zohkhenh a hmangmi, a siangmi, zumhawk a tlakmi, caan a upatmi na si maw?)\n2. KA CHAMBAUNAK CU ZEI HNA DAH AN SI?: Thir cikcin pakhat ah aa pehnak kual hna cu a chambaunak a si bantukin kan chambaunak zong nih kan ruahnak ningin um peng khawh ti loin a kan umter khawh.\nBAIBAL CHUNG I ZOHCHUNHAWK: Paul nih a chambaunak kha a hngalh i hitin a ṭial: “Ka chunglei mi cu Pathian phung ah khan aa lawm; sihmanhsehlaw ka chung i phung dang a rak um ve kha ka hngalh, cu phung cu ka lung nih a ṭha a timi phung a rak dohtu kha a si. Cu phung nih cun, ka pum chung i rian a ṭuanmi sualnak phung sal ah khan a ka ser.”Rom 7:22, 23. NANGMAH LE NANGMAH I DOTHLAT. Zei na chambaunak hna dah na tei a herh?\n3. KA HMUITINH CU ZEIDAH AN SI?: Taxi pakhat kha hlangin datsi a dih tiang hmunkhat lawngah atu le atu na helter lai maw? Cutin tuah cu hruh a si lengah phaisa sawksam zong a si! Zeidah kan i cawn khawh? Hmuitinh na ngeih lo ahcun nunnak lam na tlau lai. Hmuitinh na ngeih ahcun mah kha phanh khawh awkah zeitindah ka kal lai ti kha a hlankan in naa timhtuah lai.\nBAIBAL CHUNG I ZOHCHUNHAWK: Paul nih hitin a ti: “Ka tlik tikah tinhmi kawl fiang tein ka ngei.” (1 Korin 9:26) Paul cu nunnak ca lawng kha biapi ah ruat loin tinhnak a ngei i mah aa tinhnak ningin a nung.—Filipi 3:12-14. NANGMAH LE NANGMAH I DOTHLAT. Hmai kum chungah tlinh na duhmi hmuitinh pathum kha ṭial.\n4. A FEKMI KA ZUMHNAK CU ZEIDAH A SI?: Thlichia fakpi in a hran lioah a hram thukpi in a thlami thingkung Zeibantuk minung dah ka si ti kha na hngalh ahcun thlichia fakpi in a hran lioah a hram thukpi in a thlami thingkung bantuk na si lai\nA fekmi zumhnak na ngeih lo ahcun lungawṭawm in na um lai. Mah tein i tlaihmi na ngeih lo ahcun a rong a phunphun in aa thlengmi kinglang bantukin ṭhirual hna lakah na si lai. Mah canah midang nih zei an tuah hmanhah a fekmi na zumhnak ningin na nun ahcun zeibantuk minung dah na si ti na langhtermi a si.\nNANGMAH LE NANGMAH I DOTHLAT. A fekmi na zumhnak cu zeidah a si? Tahchunhnak ah: Pathian na zum maw? Na zumh ahcun zeicah na zumh? Zeinihdah Pathian a um taktak ti kha aan zumhter? Pathian i ziazalei phunglam hna nih a ka ṭhathnemh tiah na zum maw? Na zumh ahcun zeicah?\nA fakmi thlichia nih a hranh hmanhah fek tein a dirmi thingkung he i lawh na duh maw? Asiloah thlizil nih a hranh menmen in a ṭilmi thinghnah he dah i lawh na duh? Naa tlaihmi kha a feh nakhnga tuah. Cutin na tuah ahcun fek tein a dirmi thingkung he naa lo lai. Mah lengah Zeibantuk Minung Dah Ka Si? timi biahalnak i a phi kha hngalh awkah bawmtu a si lai. Ref: jW.ORG\nLainu pawl Nih An Thinh Khawh Bak Lomi An Zia Cheukhat Pawl Lainu A Hman Maw Nai Tel Ve Maw?


Ni Hin Min Aung Hlaing Bia Chim Cu Tuk SumTuk Ko : Ni Hin (Ttat Ma Daw Neh)Ni Ah Min Aung Hlaing Nih Nan Fanu Le Nan Fapa Hna Cu Thi Hna Hlah Seh Ti Nan Duh Siah Cun? – Chintanbo\nMarch 27, 2021 admin MYANMAR NEWS 0\nNihin ttat ma daw niah hin ,Min Aung Hlaing nih cun, ralkap cu hnu lei ah kan tawn hrimhrim lai lo i, sandah a piak mi hna cu,thaizing thawk in meithal in an lu bak ah kah si cang lai tiah a puan cang tiin MRTV nih cun thong a thanh cang .an chim chih mi ah cun, nan fanu le nan fapa hna thi hna hlah seh ti nan duh siah cun, sandah piak tilo ding in chim hna u tiin an langhter chih mi cu asi.\nHi kan bia hi kan zuh ti lai lo i,nan fanu le fapa hna an nunnak in khamh nan duh hna siah cun,chimh ding cu namah kut ah a um i, nan chimh lo hna sizawngah nan mah kut ah a um mi si cang tiah an thanh chih.Ralhrang nih hin, an tuah hngading mi cu an tuah dih cang i,meithal in,mipi duhtawk in kah longlong hi an rian si cang caah,mipi lei zawng nih kan ni ralrin hau ve cang lai.\nHi bantukin nu le pa sinah kan nin cah duhnak hna a ruang cu, kha hlan i a thi mi hna lakah khan, mino tete an tamtuk ruang ah asi tiin an chim i, ralkap nih hin, sualnak ngeilo mi hna hi, duhduh in kahnak nawl an ngei maw tihi khawika phunghram hmanh ah a um lo mi asi.UIco ralhrang hna nih hin, kawlram mipi hna hi an duhduh in thah le nawn hi ankan timh cang tinak si lai cu.\nAn chim rih miah cun, nu le pa nih ttha tein nan chimh hna loah cun,kuanfang hi,zeitik poh ah nan fa le lu cungah a lut kho mi asi tiin mipi cu an kan hrocer chih.Hi tluk in an kan kah cang mi hna hi,zeiah an rel rih lo i, kan kap rih hna lo tibantuk in an ni ruah rih ko hi.Uico ralkap hna kut ah hin kan kawl ram cu,um ti hrimhrim hlah seh ti hi,mipi duh ning cu asi cang.\nActress Thinzar Wintkyaw Nih Sual Nak Ngei Lo Mi, Mipi Thih Nak Cu Mit Thli He, Hi Ti Hin A Chim.(Video)


CNF le CDF nih Kawl Ralkap 26 leng an thah hna - THE CHIN EXPRESS\nChin National Front/Army (CNF/A) le a ṭengnge Chinland Defense Force (CDF) nih July 19 in 31 kar ah Kawl Ralkap 26 leng an thah hna.\nCNA (CNF) le CDF-Matupi i bawm in July 30 ah Matupi-Mindat lam mengtung 73 ah Kawl Ralkap an kah hna i Kawl Ralkap bawi Buhmuci Zaw Zaw Soe telh in a minung 10 an thah hna.\n“Kanmah CDF-Matupi lei in minung 3; Salai Kung Thang, Salai Ha Tun le Salai Thawng Chin Sang nih ram le miphun caah an nunnak an pek,” tiah CDF nih a thanh.\n“Ralhrang Kawl Ralkap nih ramri lonh in an kan luhhnawh paoh ahcun fak taktak in kan kah peng hna lai,” ati.\nJuly 27 ah Kanpetlet khua um Kawl Ralkap pawl cu Makuiimnu sakhan lei ah an ra. Mindat le Kanpetlet kar um Khanan khuate ah CDF Mindat le Kanpetlet nih an kah hna i 10 an thah hna. CDF lei hliam tongmi an um lo.\nJuly 29 ah Mindat-Matupi lam mengtung 74 ah CNF, CDF-Mindat le CDF-Matupi nih Kawl Ralkap an kah hna. Zaan 7pm in 12am fai tiang an i kap. Kawl Ralkap 4 an thah hna i tampi an hliamh hna. CDF lei in minung 3 nih ram le miphun caah an nunnak an pek, pakhat hliam tong.\nJuly 24 ah Mindat ah CDF-Mindat le Kawl Ralkap an i kap. Kawl Ralkap 2 an thah hna i tampi an hliam hna.\nMah ni cu Kawl Ralkap hnulei ah an kir. CDF-Mindat nih an dawi hna i Shwetu khuate tiang an va dawi hna.\nJuly 25 ah Kawl Ralkap bawmtu ceilak an hung phan i a kir cangmi pawl he cun Mindat ah an rak kai ṭhan. A va dawitu CDF-Mindat he Dingdi khuate pawngah an i tong hna i an i kap. Kawl Ralkap tampi hliam an tong. CDF-Mindat ralkap 4 nih ram le miphun caah an nunnak an pek.\nJuly 24 ah Matupi in a hung ṭummi Kawl Ralkap le CNF + CDF-Mindat + Matupi an i kap hna. Kawl Ralkap tampi hliam an tong. CDF-Mindat in U Chain Thang, CDF-Matupi in Zaw Myint Phe, Tun Shwe le CNF in Runno Phun Thang Hnin nih ram le miphun caah an nunnak an pek.\nJuly 19 thok in Kawl Ralkap le CDF-Mindat kar kah ngol lungtlinnak a rawk i Kawl Ralkap pawl cu CDF-Mindat hmunhma lei ah an lut thluahmah. Mah ruangah voi tam taktak an i kap.\nKawl Ralkap pawl cu Shwe Aung Tha khuate in an ra i Matupi lei ah an kai thluahmah. Mah pinah Kawlrawn lei in bawmtu ralkap tampi an ra.\nJuly 21 zingka ah Shwetu khuate ah Kawl Ralkap le CDF-Mindat an i kap. Kawl Ralkap tampi hliam an tong i hnu lei an kir. Chun hnu ah Pingtui khuate ah an hung chuak i CDF-Mindat nih an kah hna i an zaam ṭhan. Zaan ahcun Yanchaung khuate ah an lut i phungki sianginn ah an riak.\nJuly 22 zingka ah Yanchaung khuate ah an i kap. Kawl Ralkap lei in a thimi le hliam tongmi an um len. CDF-Mindat in Salai Hung Om nih ram le miphun caah a nunnak pek.\nMah lio cun CDF-Mindat ralkap phu dang nih Makuiimnu khuapi palik le ralkap sakhan an kah i an lak. Sakhan i Buci pakhat cu CDM a lut.\nJuly 23 ah Makuiimnu khuapi ralkap sakhan bawi pakhat le a kuttang ralkap 4 cu CDF-Mindat nih sakhan in an chuahter hna. Makuiimnu khuapi um ralkap le palik sakhan cu a pahnih ningin CDF-Mindat nih an lak i hriamnam zong ceilak an lak.


Na Thil Eimi Hi Fih A Nung Ve Sual Hnga Maw | Chin 7 News\nNa Thil Eimi Hi Fih A Nung Ve Sual Hnga Maw\nOctober 19, 2018 admin Asia 0\nChina ram i restaurant ( eidin dawr) a laar ngaimi Xiabu Xiabu timi dawr ah fa a pawi liomi nu nih a eidin liomi hotpot chung ah zuufa a thimi a hmuh i cu ruangah cun hi dawr hi a min a chia i US dollar 190 million tluk hrawng a tu hi an sung cang tiah an ti.\nHi dawr ngeitu pawl nih hin hi nu hi hi thil a can ruang ah hin China tangka 5000 pek an timh nain a pasal nih laak bak lo dingin a ti a ruang cu a chung i a ummi a fa te hi zei zei cang sehlaw cu cu tangka nih a cham khawhmi a si ttung lo an ti.\nHi zuu a thimi hmanthlak hi social media ah a laar ngai ngai i mipi nih an fih i an sawisel hna ruangah hin mi tampi nih cun an dawr ah an kal duh ti lo caah hi dawr nih hin a tu hi million bak in a sung.\nKum 20 a si bak ah Millionaires a si cangmi mirum nu\nUS Ram I Khrih Lei Ah Upa Pawl Nih Donald Trump Cu Kawlram Buainak Ah I Thlak Dingin An Nawl


PU BIAK LE CHELSEA BAWI AN I LAWNG CANG, CHELSEA BAWI ANGAMH SANG KO – The Chinlung Post\nTutan US president thimnak ah Chelsea Bawi nih angamh paoh kan i lawng hna lai tiah a chim. Cun Chelsea Bawi nih zuamcawhnak atuah ning cun tutan thimnak ah Donald Trump nih teinak a hmuh asi ahcun $ 1000 ka chiah lai i, angamh ve mi nih $100 an chiah ve lai. An ngamh mi an um ahcun a let 10 bak in ka cawi lai nak asi ko hi tiah zuamhcawhnak atuah.\nHi zuamcawhnak konghe pehtlaiin Chelsea Bawi nih a chimmi cungah Lai T Biak nih lehnak atuah colh. Chelsea Bawi keimah nih ka ngamh bak hi ka chiah lai mu, $100 cu $ 1000 in na liam ve lai khah tiah reply a tuah colh. Chelsea Bawi nih Joe Biden lei ah US dollar thongkhat a thap i, Joe Biden a sungh ahcun thongkhat a cawi lai. Donald Trump a sungh ahcun zakhat lawng an cawi lai tinak asi.\nJoe Biden le Donald Trump tutiang an sining ahcun media nganngan hna nih an langhtermi cu Donald Trump caah alam a um ti lo, teinak cu Joe Biden caah asi ko lai tiah an ti. Sihmanhsehlaw Donald Trump adirkamhmi thawngzamhnak ve nih cun court ah biatak tein thilsining vote an tuah cuahmah lio asi i, atlamtling ko ahcun Trump nih atei khawhmi asi tiah Trump caah alam tampi a umnak an langhter ve.\nHi konghe pehtlaiin zuamcawhnak Chelsea Bawi nih a tuahmi ah hin angamh bak timi afiang. Joe Biden asung ahcun thongkhat ka liam lai ati. Cun Joe Biden nih teinak a hmuh ahcun zakhat lawng nan liam lai tiah fiang ko in a chim. Alet hra bak in athap ngam tinak asi. Hodan a sung lai i, ahodah teinak a hmu lai? Chelsea bawi maw asung lai, Lai T Biak dah?\nTutan ah Chelsea Bawi nih zuamcawhnak atuahmi hi comment ah a si i, amah cabia comment ah alanghter chih mi asi. Cu comment cu Abraham Aungte reply atuahmi asi i, Abraham Aungte nih lehnak atuah vemi cu Kei hi Pathian rianttuan ka si caah paisa lawng hi ka duh lo caah si. $1000 zong ka ngamh ve ko hnga.. Sorry bak si rak ka ngaithiam ko mu tiah aleh. Asinain atangah Chelsea Bawi cu Lai T Biak nih keimah ka ngamh tiah reply atuah.\nUAR A UM BAK, DONALD TRUMP NIH THAWNGTTHA TAKTAK A PHUAN CANG


PART-II: Chin Miphun Ni Kum 70 Tlin Camtuak Conglawmh Ni Caah Chinmipi Sin Biathlah; Pu Lian Uk – THE CHINLAND POST\nPART-II: Chin Miphun Ni Kum 70 Tlin Camtuak Conglawmh Ni Caah Chinmipi Sin Biathlah; Pu Lian Uk\nNan uk tawn ning nanphung tein pehzulh in i-uk ding cio kan in cohlan hna lai. Nan ram leng miphun dang nan ramchung luh loding kan in venhimpi hna lai i, daite in nan i-uk khawh nakhnga kan in ttanpi hna lai; Nanmah lei nih ngunkhuai nan kan pek lai i nan ukchung cio Mirang lei khual kan tlawn tikah aman nan kan lak lai i riahcaw va hlam le thilphortu nan kan peek lai ti in Chin miphun ramukbawi pawl kha remdaihnak iceih ding bia an peek hna. Cubia an peek mi hna ning in Chin ramukbawi pawl an hna a tla i khuakip ah remdaih hnatlaknak biakam an phu hnih cun an tuah tti hna. Hakha khuapi ah remdaih hnatlaknak biakam an tuah ning hna a pical tuk i, rumra huham a rak ngei ngai. Chin-Lushailand by A.S. Reid ttialmi cauk ah rel khawh asi.\nCu an hnatlaktinak biakam cu Chin Hills Regulation 1896 timi tlangtar in Mirang nih upadi an ser. Cu upadi cun 1896 August ni 13 thawk in lakawk a tang rihmi Chinram an lak chawm mi he uk dihmi kan si. Cu upadi ning ah Chin Hills an timi ram chungah atu Nagaland, Mizoram, Chin State, Singkaling Khamti Naga Hills (Kawlram lei Nagatlang) hi Mirang nih ral i-tuk hlan a lang in Chin land an rak ti. Atu lio CNF in Chinland kan ti theomi khi kanmah tuah chawmmi siloin hlanlio Chin pipu hna nih Lairam timi kha Mirang nih Chin land tiin an rak tial mi khi asi cang.\nLai/laimi ti bia hi Hakha Chin holh ah Hakha/Thantlang lawng hi Laimi /Laiti asilo hrimhrim. Chinmi hrihhruai vialte tel dih in Lai/Laimi ti a rak si. Chin Hills Regulation in Chinram an uk tikah Chin timi cu Tedim nih Khamtungmi/Zomi tiin an leh. Mizo nih Thingtlangmi/Mizo ti in an leh, Mindat nih K’cho/Cho ti in an leh. Paletwa zong nih Khumi timi khi Lamitimihe sullam aa khatmi asi i, Chin hi Khumi ti in an leh khawhmi asi ko. Cucaah Chin= Laimi= Zomi= Cho= Khumi= Asho= Mizo zong a si ko. Chaklei Laimi nih Bamar/Burma/Myanmar kha “Kawl” kan ti bantuk khi a si dih ko. Thailand cu Kawlholh ah Yodaya ti asi i, China cu Tayauk an ti. Japan nih an mah holh ah Nipon an iti i TuLuk nih anmah Tuluk holh ah cun Chunghua an i-ti. Chunghua ti hi a literal sullam ah Chung=Lai; hua= mi “Laimi” ti a si ve. Asinain international ah cun China, Japan ti an si. Cubantukin Chin ti cu international ah kan miphun min a si i, Zomi/ Laimi/Mizo/Cho/Khumi/Kuki ti cu kan domestic local kanmah ramchung ah kanmah le kanmah karlak ah kan miphun min kan ikawh ning asi i “Chin” min ah kan cohlan dihmi asi. India nih anmah Hindi/Urdu cun Bharat/ Hindustan an i-ti international min ah India ti asi.\nChin miphun nih “Unity in diversity” timi kan idannak icohlanpi bu in lungrualnak timi kan hman lo ngaimi asi. Nagaland zong khi an sive. Kawl mi nih “Unity in Uniformity” zeizong te kan thilthuam tiang in kan ikhat dih lai ti hi an kalpi caah Kawl asilomi miphun dang pawl an ci hmih dih in Kawl miphun ci lawng hual khi an timh. Atu hmanh ah Myanmar ti ca in tialmi 1044 Anawahta chan in anmah Kawl miphun min ca in ttialmi an min asi cang. Khi min khi hmurka in an chim an rel tikah cun Barma/Burma ti in a aw an rel chuah mi asi. “Ye ahman phat atan” ti bia Kawl an ca kong ah an ngeih ning asi. Tialmi cu adikmi asi i relmi cu a awchuah mi sawh asi ti khi asi. Cucaah Myanmar= Barma= Buirma =Burman Asi ko. 1947 Kawlram pi uknak phunghram ah Mirang holh in Union of Burma ti asi. Kawmi holh ah cun Pyihtaungsu Myanmar Naingan ti asi. Cucaah Burma = Myanmar cu aa khatmi afiangmi tukmi asi. Constitution, ttu ah Kawlram bupi timi cu Myanmar ti lawng an ttial le Burma ti lawng an ttial khi langhngan in Kawlram bupi chung miphun dang vialte ci hmih in Kawl miphun ci lawng zuah mi ruahnak an hman lengmang mi khi kan duh lo ruangah kan rak doh peng hna khi asi.\nAngaite kan ram min cu Kawl miphun nih Chin, Kachin, Shan he Panglong minthut tikah miphun ram 3 he anmah Kawlmi ram nih akomh ve tik hna ah ram 4 in ramkomh mi ram pakhat ah dirh tikah anmah Kawl mi Burma /Myanma ti lawng in asi thiam ti lo. Cu caah Kawlmi holh in ‘Pyi-htaungsu’ ti kha ‘Myanma’r he fonh in ‘Pyiohtaungsu Myanmar Naingan’ – Mirang holh ah “Union of” ti kha Burma he fonh in ‘Union of Burma’ ti ramkomh mi Kawlram ti cu komhmi ram min ah an vun tial khi asi. “Pyihtaungsu” ti le” Union of” ti cu upadi sullam ngei asi caah ramkomh min tial tikah thlau ta khawhmi an si hna lo. Amin asau tuk tiah cun ‘Union of Burma’ ti cu “UB” ti in “USA” tibantuk “UK” tibantuk in atawinak in tial khawh asi. Cucaah Union of Burma Airways ti zong UBA an rak ti bal cangmi asi.\nKanmah Chinram kaupi in anmah bantuk maw an mah nak a tthangcho kho mi maw kan si khawh ruang ah zei caah Kawl mi nih Chin miphun ci hmih dih mi cu kan duh khawh hnga? Duh hrimhrim awk asilo. Cucaah cuti miphun ci hloh a duhmi mithalo ruahnak cu kan doh hrimawk cu pei a hauh cu. Cu ti Kawlmi nih Chin miphun ci hmih dih an duh bantuk in miphun dang ci zong hmih dih an timh caah Kawlram bupi chung miphun vialte nih kandoh mi hna arak si. Curuang ah India, Tuluk, Japan nih min tampi an ngeih cio bang Chin miphun nih min tampi kan ngeimi cu “Unity in diversity” kan pom mi cu asi.\nCucaah Lairam hi Mirang holh ah an rak lehmi, Chinland ti cu ral ituk hlan ah cun Mirang nih Chinland an rak ti. Ral I tuk hnuah Chinland kan tipiak rih hna ahcun an hnar apuar in an miphun le an ram ttanpinak Chin nationalism an ngei tuk an ral a ttha chin an tthawng chin lai ti an phan ruang ah tei-hnek in Chin Hills an rak kan timi khi asi. Atu ah khin kan unau Mizo nih khin tlangholh a ngei kho lomi tribal people tiah teihnek ngai in anmahnak ram kau deuhpi Chin State ti cu an theih ko nabunain an I theih ter lo. Cucaah, Cin Hills ti lawng in an chim le an tial an hman lengmang khi an iremh ding kan chimh hna awk asi.\nKawlmi le Mirang nih zeiti min an kan benh hman ah Lairam/ Chinram ti hi kanmah Chin miphun nih cun hman peng mi asi. Hmailei Chin ramkulh uknak phung hram tial tikah Chinland ti hi kan ramkulh min ah serthan saduh thahmi asi. Chinland uknak phunghram tial tik ca atu in iruah chung ding ah Chinram uknak phunghram ding ahran ttialchunh mi zong a um cang.\nAsinain Nagaland le Mizoram khi 1947 India Independence lei an telh hna ruang ah kan sin ah an hung i-tel kho ti lo. 1947 Panglong minthut hnu 1948 ah Chin Hills ti cu Chin Special Division(CSD) ti in Kawlram bupi uknak phunghram ah an vun remh. Asinain Chin Special Division ah aa tel ciami Kawlram lei atu Nagatlang kha Kawlmi hruaitu nih CSD in an chuah tthan hna i, Chin Hills Regulation 1896 cu Kawlram lei Nagatlang uknak ah anhman peh rih.\nChin Special Division uknak caah Chin Hills Regulatuion cu a hnuah Chin Special Division Act 1948 tiin an remh i cu upadi in mipi thimnak tuah hlan ah interim Chin Affairs Council nih Chinram kha a ukchung ding in rambupi cozah nih bia an khiah.\nPART-I : Chin Miphun Ni Kum 70 Tlin Camtuak Conglawmh Ni Caah Chinmipi Sin Biathlah; Pu Lian Uk\nPart III … a ra zau lai…\nPrevious Chin Miphun Ni Ah Mai Run Sung Khuangcawi A Si Lai\nNext CBC USA Nih US$ 5000 A Bawmh I HBA Worship Band An Dirh Colh


RAM MIPI CAAH MIN AUNG HLAING NIH THANHNAK A TUAH CANG – The Chinlung Post\nRalhrang Kawlralkap lutlai Min Aung Hlaing nih thanhnak atuah tthan cang. Tulio zawtnak konghe pehtlaiin ralhrang kawlralkap lutlai Min Aung Hlaing nih thanhnak a tuahmi cu Covid zawtnak ruangah kawlram mipi harsatnak tuarmi chanhchuah dingin Covid kham nak sii a phan cang. Cun Oxygen zong ramdang in a rak lut cuahmah tiah a chim pin ah Arti kongah buai hlah uh ati rih.\nThawngpang dang: Ram Le Miphun Caah Nunnak Liammi Minung 24 Upat Nak An Tuah April 24 ni ah “We Support NUG” tiah catar in duhlonak langhter mi hna cu tlaih in, sualnak ngeilo mipi hna cu an kah hna ruang ah rallokap le CDF-MINDAT kar ah kahdohnak a chuak.Cu ni thok in June 8 (ni -45) tiang ah CDF-MINDAT le rallokap kar ah kahdohnak voi-20 leng a chuak. Cu kahdohnak chung ah CDF-MINDAT nih ralhrang rallokap motor 6 cu mei in an khangh khawh.\nRallokap minung 200 hrawng an thah khawh hna.CDF-Mindat nih hramhram nawlngeihnak lak mi hrawh ding, federal democracy ,ram le miphun caah nunnak pe mi hna CDF-MINDAT Martyr in nunnak liam mi hna cu upat pek nak caah Mindat khua မင္းတပ္ၿမိဳ့နယ္ျပည္သူ႔အုပ္ခ်ဳပ္ေရး thawngthanh tu hna nih nihin July 19 ah an Facebook ah an langhter. Ram le miphun caah nunnak pemi hna cu a tanglei bantuk an si, Pakhatnak.Salai Thang Hung Thang(May 13), Pahnihnak.Salai Man Ki Thang (May 13).\nPathumnak .Salai Uam Thang Hunh (May 14), Palinak .Salai Thang Pat(May 14), Panganak.Salai Khu Shing Ning May 14, Paruknak .Salai Hang Shing May 13, Pasarihnak. Salai Ki Tan may 13, Pariatnak. Salai Ki Shing May 17, Pakuanak. Salai Ling Ki, Pahranak. Salai Ling Shwe. Hleikhatnak .Salai Thang Naing May 21, Hleihnihnak. Salai Tam Ling (May 26), Hleithumnak. Salai David (May 26), Hleilinak. Salai Thang Ling (May 30), Hleinganak. Salai She Ling@Shawng Lin (June 4), Hleiruknak. Salai Shing Aung Thang(June 4), Hleisarihnak. Salai Thang Ling(June 4), Hleiriatnak. Salai Ngai Shing Man(June 6), Hleikuanak. Salai Thang Man (June 6), Pakulnak. Salai Ha Phe (June 6), Kullekhatnak. Salai Ling Naing (June 7). Kullehnihnak. Salai Zaw Uam (June 7), Kullethumnak. Salai Ling Ha (June 6), Kullelinak.Salai Maung Ki(June 4) hna an si. Credit: TCP


Laimi Hi Rammui (Nuhrut) Kan Si Rihnak A Langhtertu – Chin World News Evening\nLaimi Hi Rammui (Nuhrut) Kan Si Rihnak A Langhtertu\nAugust 10, 2019 Salai Van Chin News\nLAIMI HI RAMMUI (MIHRUT) KAN SI RIH NAK A LANGHTERTU: Laimi kan rak hrut tuk rih, chan nih a kan kal taakmi kan si rih, chan kan dawi kho lo tuk rih ti a langhtertu hna cu: (Asua deuh caah pakhat lawng ka ttial rih lai)\n1. THISEN CHECK TA LO IN KAN I TTHITUMHMI\nLaimi nih tthit ding le vaat ding ah kan hrial deuhmi hna le ram fim mi hna nih an hrialmi hi ai dang ngaingai. Laimi nihcun misifaak nan kan hrial, catang ngeilomi nan kan hrial, mi muichia nan kan hrial, ram sifaak ummi hna kha nan kan hrial. Tthit ding le vaat ding ah nan vision ah nan chiahmi hna cu, catang ngeimi, mirum mi, mi purua ttha le ramthumnak i a ummi hna kha an si.\nRam tthangcho i a ummi hna nih an hrial bikmi hna cu AIDS, B-Rungrul le C-Rungrul ngeimi hna kha an si ve. Laimi zongnih kan hrial ve ko ttung hna nan ti lai. Asinain kan ram ah ai tthi-um mi hi vialte ahhin thisen check ta hnu ah ai tthi ummi hi pazeizat dah nan si cang? Thisen check ta loin ai tthi-um mi lawngte nan si ngawt ko lo maw? Nupi nan hal ah thisen check kong cu a chim in nan chim ngam lo a si lo maw? Cucaah mirum nan vaatmi pa kha AIDS ngei selaw zeitindah na tuah lai? USA in na van halmi nungak kha AIDS he C-rungrul he ngei selaw zeitindah na tuah lai? Hi hmanh ruat ta lo in tthitumhnak a tuah pengmi nih zeitindah sex in cawnh khawhmi zawtnak hi kan hrail ve ko tiah nan ti khawh? Nan ka lawngin maw nan hrial?\nRamthumnak i a ummi nih an in hal hna lebang ahcun thisen check kong cu a chim in nan chim ngam ti lo asi lo maw? Kan puai a piat sual lai ti nan phang asi lo maw? Asi loah ramthumnak ka phanh khawh poh ahcun hi zawtnak rungrul pawl hi ka ngeih ko zongah a poi lo nan ti duh nak maw a si ne?\nThitumh hlan i thisen check kong chimrel cu ngamh lo dingmi thil zong khi a si ti lo. Thuh awk a tthami thil zong khi a si ti lo. Asia ah AIDS a tam bik nak hi percentage (abuaktlak) Thailand le Cambobia an si. cun Kawlram a si. Cupinah Laimi hi vawlei cung pumpi kan cul dih ve cang. Acheu Phakanh, Manshu in an rak tlung, acheu Malaysia in an rak tlung, acheu AIDS a tam taktak nak Thailand in an rak tlung, acheu AIDS a tam taktak nak India, Mizoram in an rak tlung, acheu AIDS a tam taktak nak USA in an rak tlung. Lai Tlang ah nungak an helh, tlangval an kom, condom an hmang hna lo. Lai Tlang ah AIDS, B-rungrul, C-rungrul hi kan ruah ning nakin a let in a tam deuh cang. Cu lio ah nannih nih ai dawhmi poh lung thiang emem in nan hal hna le a medical condition pakhat hmanh thei lo in nan he tthit hna. Ttih a nung taktak si!\nAngaingai ti ahcun tthitumhnak caah biakhiak tu cu thisen check mi nih result a peekmi tu kha a si awk a si deuh cang. Thisen check ta lo in tthitumhnak kan tuah peng hna rih asi ahcun Laimi hi ABC nih zatceu cu a kan hloh khawhmi a si. Cucaah thisen check ta lo in Laimi nih tthitumhnak nan tuah peng rih mi nihhin Laimi hi rammui mi kan si nak le vawlei chan tiluan kan dawi khawh lo nak kha a langh ter. Laimi nih ttih ding le ttih lo ding hmanh kan hnga lo tinak a si. Laimi rammui mi kan sinak alanghtertu thil tampi lakah pakhat a si.\n(Kachin kan hawi pakhat nih kan chungkhar nu a rak kan hal bal. An thisen ka check ter hmasa hna. Cu pa cu AIDS he C-rungrul he positive bak a si. Zohnak sawhsawh ahcun cu pa cu a dam tuk. laimi mi tampi nihcun an vaat top hnga). Laimi nih nan i tthit-vaat sualmi zonghi an tawr cang lai dah!\nKhamhnak A Tlau Kho Lo Ti A Pom Mi Cu Zeibantuk Tuah Zong Poi A Chia Lomi An Si\nCNF Le Kan Miphun Caah Lunglawmhnak Thawngttha Taktak


Fox news nih President Trump tonak an tuah lio ah President Trump bia chim mi cu Democrat pawl caah cun ningzat tak tak khi si\nFox News Channel hosts Bret Baier & Martha MacCallum nih virtual town hall Sunday night, Lincoln Memorial ah American mipi nih via video hmang in President Trump bia halnak an tuah. Mah caan ah hin Vice President Mike Pence , Treasury Secretary Steven Mnuchin suimilam cheu an tel pi ve. Commercial breaks lio ah, Hope Hicks le new Chief of Staff Mark Meadows, president’s new press secretary, Kayleigh McEnany, he biaruahnak an ngei\nPresident Trump nih ruahchannak tampi a ngei… 2020 ah hin mah coronavirus sii hi an ser khawh hrim lai tiah a zum i, mah sii serkhawhnak ding caah Johnson & Johnson le companies dang dang nih fakpi in rian an ttuan lio a si. Vaccine hi kan ngei hrim hrim a hau. USA, Australia, UK he fakpi in rian kan ttuan lio a si. Minung cungah hnesaknak (Human Trials) tuah ding in lungretheinak pakhat hman a um lo. Volunteer in a pek mi an tam ngai tiin a chim. Therapeutics tal cu kan ngei a her tiin a chim\nThe Democrats, the radical left, nih cun a zawtmi pawl an damnak in cun thi seh tiah an duh deu bantuk in ka hmuh. A ruang cu Democrats pawl nih hin minthatnak ka hmuh sual lai ti an phan tuk i, rian ttuan khawh lo in tuah an ka tim peng. American caah rian ka ttuan khawh lonak ding caah fakpi in an nih zuam. Rian fakpi in ka ttuan ah cun ka min a that lai i cu cu Democrat pawl nih an tih tuk mi thil a si.\nPresident dang nih an rak tawn bal lo ning bantuk in kei cu Press/Media pawl nih fakpi in an ka doh i, US caah rian ka ttuan mi zeihman an langter duh lo. Ka tuah sual mi le ka mualpho khawhnak ding lam lawngte an kawl i, Lincoln nak in keimah hi an ka soisel in an ka thangchiat deuh in ka thei. Mah bantuk in a ka soisel mi pawl le a kan thangchiat mi pawl sin ah tawidawr tein um ning law, ka nung bu in an ka ei dih cang lai” tiah a chim\nBe the first to comment on "Fox news nih President Trump tonak an tuah lio ah President Trump bia chim mi cu Democrat pawl caah cun ningzat tak tak khi si"